title: Elo (koira)

text: Rodusta on kaksi muunnosta: pitkä- (virallisesti sileä-) ja karkeakarvainen, joista molemmilla on tiheä pohjavilla. Kaikki värit sallitaan, mutta erityisen arvostettu on valkoinen joko ruskein, punaisin, mustin tai harmain merkein.


title: Elo (koira)

text: Vuonna 1987 Marita ja Heinz Szobries risteyttivät eurasiereitaan vanhaenglanninlammaskoirien kanssa. He uskoivat että vaikka rodut olivat keskenään erittäin erilaisia, rotutyyppi ja rotujen kehityskaari olivat molemmilla samankaltaiset. Ne pennut joilla oli ainutlaatuisia piirteitä ja hyvä terveys valittiin jatkojalostukseen. Koska eurasiereja ei ollut riittävästi, risteytyksissä käytettiin myös chow chow'ta, samojedinkoiraa ja dalmatiankoiraa geenipohjan laajentamiseksi.


title: Elo (koira)

text: Jalostus on jatkunut ja pitkällä tähtäimellä se on keskittynyt sopivan luonteen säilyttämiseen perimässä. Nimi "elo" (alun perin "eloschaboro") tulee kolmen rodun kirjaimista - eurasierin, vanhaenglanninlammaskoiran ja chow chow'n - ja sitä suojellaan Saksassa tavaramerkin avulla. Koirien jalostaminen elo-nimen alla sallitaan vain rodun perustajien myöntymyksestä.


title: Elo (koira)

text: Eloa jalostetaan pääasiallisesti luonnetta ja käytöstä silmällä pitäen, tarkoituksena luoda mahdollisimman hyvä perhelemmikki.


title: Elo (koira)

text: On olemassa myös niin kutsuttu "Klein-Elo" ("pikku-elo") joka on jalostettu kiinanpalatsikoirasta ja erilaisista pienistä pystykorvista. Sitä kasvattavat samoin periaattein samat ihmiset.


title: Elo (koira)

text: Kuten kaikilla lukumäärältään pienillä roduilla, elon pieni populaatiokoko kasvattaa sisäsiittoisuuden ja sen seuraamusten riskiä, sekä myös perinnöllisten sairauksien säännöllistä esiintymistä. Rodulla on herkkyyttä distichiaan, jossa sarveiskalvo saattaa vahingoittua. Jotta koira voidaan hyväksyä jalostukseen, se tulee silmätutkituttaa ja lonkkakuvauttaa.


title: Elo (koira)

text: Saksassa on tehty geneettinen tutkimus, jossa on laskettu kantarotujen geenien osuus, sisäsiittoisuuskerroin ja suhdekertoimet, sekä kuolleena syntyneiden yksilöiden osuus pentueissa. Tutkimus myös osoitti että 96,5 % eloista oli läheistä sukua keskenään. Rotu koostuu 48% eurasierista, 23% vanhaenglanninlammaskoirasta ja 10% chow chow'sta. Sisäsiittoisuuskerroin on 12,04%.


title: Elo (koira)

text: Eräs elo-kasvattaja risteytti koiriaan villakoiran kanssa ja antoi uudelle variaatiolle nimen merlsheimer. Se muistuttaa ulkonäöltään suuresti sekä sileäkarvaista eloa että eurasieria, ja luetaan pikemminkin designer-koiriin kuin varsinaiseksi roduksi.


title: NBA Jam

text: NBA Jam on Midwayn kehittämä ja julkaisema kolikkopeli vuodelta . Se on ensimmäinen peli "NBA Jam" -pelisarjasta. Pelin pääsuunnittelija ja ohjelmoija oli Mark Turmell.


title: NBA Jam

text: NBA Jamissa peli koostui kaksi vastaan kaksi koripallopelistä, joka oli samalla ensimmäinen urheilupeli, jossa oli lisenssoidut joukkueet ja pelaajat. Pelin pääpiirre oli sen liioitteleva luonne, jossa pelaajat kykenevät donkkaamaan näyttävästi hyppäämällä tavallista korkeammalle uhmaamalla fysiikan lakeja. Pelissä ei ole rikesääntöjä eikä siihen johtavia vapaaheittoja, mutta 24 sekunin heittoaika on käytössä sekä käytännössä korissa olevan pallon estäminen. Tämä tarkoitti sitä että pelaaja sai vapaasti rikkoa vastustajaansa saadakseen pallon pois. Lisäksi pelissä oli "on fire" (tulessa) ominaisuus, mikäli yksi pelaaja onnistui tekemään kolme koria peräkkäin. Tämä tarkoitti sitä että kyseinen pelaaja onnistui jokaisessa heitossaan siihen asti kunnes vastustaja tekisi korin. Ominaisuus loppui mikäli pelaaja onnistuu tekemään neljä koria peräkkäin.


title: NBA Jam

text: Konsoliversioissa, kuten Segalla peliin oli lisätty erikoisominaisuuksia, joiden avulla pelaaja kykeni tietyn näppäinyhdistelmän jälkeen muun muassa luomaan maanjäristyksen, jossa kaikki pelaajat kaatuisivat maahan, lukuun ottamatta pelaajaa itseään. Lisäksi pelaaja voi saada saamillaan erikoiskoodeilla lukittavat hahmot pelattaviksi, kuten Yhdysvaltain presidentin Bill Clintonin ja Charlotte Hornetsin maskotin Hugon.


title: NBA Jam

text: Kolikkopelin versiossa joukkueen kokoonpanot olivat NBA:n kaudelta 1992-1993 ja konsoliversioissa käytettiin kauden 1993-1994 kokoonpanoja.


title: Peik Andersin

text: Peik Andersin (s. 1965) on ratsastuskouluyrittäjä ja kilparatsastaja Espoosta. Andersin on luonut uran esteratsastajana sekä kotimaisilla että kansainvälisillä kisakentillä.


title: Peik Andersin

text: Andersin on voittanut esteratsastuksen SM-kultaa seniorina kolmesti, samoin myös kansallisen Tapiola GP -sarjan. Andersin on edustanut Suomea menestyksellä 1980-luvun lopulta alkaen esteratsastajien maajoukkueessa kilpaillen mm. maailmancupin sekä Nations Cupin osakilpailuissa. Vuonna 2005 Andersin oli osa Haminassa ratsastanutta Nations Cup -joukkuetta, joka toi Suomeen kautta aikojen ensimmäisen voiton neljän tähden tasolta.


title: Peik Andersin

text: Ratsastajaa valmentaja saksalainen Thies Luther. Andersin edustaa Kauniaisten Ratsastajia, kuten myös vaimonsa Nina ja tyttärensä Stefanie. Peik omistaa Espoossa sijaitsevan Peikin Ratsastuskoulun.


title: Kittilän vaakuna

text: Kittilän vaakuna on Kittilän kunnan tunnus. Vaakunan aihe, jossa kaarilakio viittaa lumihuippuisiin tuntureihin, kuvaa Lapin luontoa.


title: Kittilän vaakuna

text: Vaakunan selitys on ”hopeakentässä kävelevä ahma ja yläpuolella kaarilakio, kaikki mustaa, paitsi ahman varukset punaiset.” Vaakunan on suunnitellut Einari Junttila, ja Kittilän kunnanvaltuusto hyväksyi sen kokouksessaan 1. heinäkuuta 1963. Sisäasiainministeriö vahvisti vaakunan käyttöön 26. marraskuuta samana vuonna.


title: Jim Doyle

text: James Edward ”Jim” Doyle (s. 23. marraskuuta 1945) on yhdysvaltalainen demokraattipoliitikko. Hän toimi tammikuusta 2003 tammikuuhun 2011 Wisconsinin kuvernöörinä. Hän on koulutukseltaan lakimies ja valmistui Harvardin yliopistosta.


title: Anton Babtšuk

text: Anton Anatoliiovjtš Babtšuk (, s. 6. toukokuuta 1984 Kiova, Ukrainan SNT, Neuvostoliitto) on venäläinen jääkiekkopuolustaja. Hänellä on myös Ukrainan kansalaisuus.


title: Wäller

text: Wäller on saksalainen koirarotu. FCI ei ole tunnustanut sitä.


title: Wäller

text: Wäller on hyvin nuori rotu, joka polveutuu brienpaimenkoiran ja australianpaimenkoiran risteytyksestä. Sen kasvatus aloitti vasta vuonna 1994 Karin Wimmer-Kieckbusch. Seuraavana vuonna perustettiin ensimmäinen saksalainen wäller-yhdistys.


title: Wäller

text: Erityistä huomiota on kiinnitetty luonteeseen, terveyteen ja kotikoiran ominaisuuksiin, ja ulkonäkö jätettiin jalostuksessa toissijaiseksi päämääräksi. Vaikka jalostusyksilöiden lukumäärä on yhä pieni, sisäsiittoisuutta on onnistuttu välttämään. Tämän vuoksi koirien ulkomuoto vaihtelee suuresti. Jokaisen jalostukseen käytettävän wällerin täytyy läpikäydä jalostustutkimus, johon sisältyy terveys-, tottelevaisuus- ja käyttökoeosiot.


title: Wäller

text: Rotu ei ole ulkonäöllisesti vielä täysin vakiintunut: esimerkiksi korvat voivat olla joko puolipystyt tai riippuvat. Se on noin 60 cm korkea ja painaa noin 30 kg. Karvapeitteen laatu vaihtelee suuresti: kaikkia muotoja esiintyy lyhytkarvaisesta nyörimäiseen. Kaikki värit sallitaan.


title: Wäller

text: Wäller on liikunnallinen, helposti koulutettava ja motivoitava perhekoira, jolla on hyvä terveys ja pitkä elinikä. Se on kantarotujensa tapaan työhön motivoitunut kotikoira, minkä vuoksi se tarvitsee myös paljon sekä fyysistä että henkistä aktivointia ja tekemistä. Se on peloton ja eloisa, ei kuitenkaan hermostunut, ja suhtautuu lapsiin erittäin suvaitsevaisesti. Vieraita kohtaan se on toisinaan varautunut, mutta sen ei tule olla hyökkäävä.


title: Samsung i5700

text: Samsung i5700, tunnetaan myös nimillä Samsung Spica, Samsung Galaxy Spica ja Samsung Galaxy Portal, on Samsungin valmistama älypuhelin joka käyttää avoimen lähdekoodin Android-käyttöjärjestelmää. Puhelinta sanotaan Samsung i7500:n seuraajaksi ja joskus Galaxy Liteksi. Vaikka jotkut sen ominaisuudet, kuten tallennustila, kameran tarkkuus ja tiedonsiirtoyhteydet ovat pienemmät kuin i7500:n, sen prosessori on paljon nopeampi (800 MHz).


title: Samsung i5700

text: i5700 on 3G-älypuhelin, jossa on nelitaajuuksinen GSM ja kaksitaajuuksinen HSDPA (900/2100) nopeudella 3,6 Mbps. Siinä on kapasitiivinen nestekidekosketusnäyttö, 3,2 megapikselin kamera automaattitarkennuksella ja A-GPS-paikannin. Puhelimessa on myös 3,5mm kuulokeliitäntä ja DNSe 2.0.


title: Samsung i5700

text: Puhelimessa on useita Googlen Mobile-palveluita, kuten Google-haku, Gmail, YouTube, Google-kalenteri ja Google Talk. Puhelimen GPS:n avulla voi käyttää Google Mapsin ominaisuuksia kuten oman sijainnin näyttäminen, Google Latitude ja Street View. Puhelin pystyy toistamaan MP3-, AAC- (mukaan lukien iTunes Plus -lataukset) ja WMA-äänitiedostoja sekä H.264-videotiedostoja. Se kykenee myös toistamaan DivX- ja Xvid-videoita mikä tekee siitä ensimmäisen tätä ominaisuutta tukevan Android-puhelimen.


title: Samsung i5700

text: Puhelin on saatavissa Euroopassa, Aasiassa ja Lähi-idässä. i5700 on Samsungin toinen Android-pohjainen puhelin Euroopassa.


title: Samsung i5700

text: Samsung i5700 sai Android 2.1 -päivityksen helmikuussa 2010. Jotkut toimittajat myyvät puhelinta valmiiksi päivitettynä.


title: Samsung i5700

text: Spican voi päivittää vain Samsung PC Studio -ohjelmalla, joka toimii vain Windows 2000-, Windows XP-, ja Windows Vista -käyttöjärjestelmissä.


title: Samsung i5700

text: Puhelin kykenee tallentamaan videokuvaa vain 15 kuvaa sekunnissa 352x288-resoluutiolla, minkä lisäksi videokuvan laatu on huono. Merkittäväksi ongelmaksi on mainittu myös kosketusnäytön hitaus ja sen tuntuman puute. Puhelimen prosessori ei myöskään tue ARMv7-käskykantaa, minkä vuoksi sillä ei voi käyttää Adobe Flash Playeria ja Mozilla Firefoxia.


title: The Midnight Beast

text: The Midnight Beast on brittiläinen kolmesta laulajasta koostuva poikabändi. Yhtyeen parodiaversio Keshan kappaleesta "Tik Tok" oli Australian singlelistalla 11 viikkoa nousten korkeimmillaan neljänneksi.


title: Jirō Horikoshi

text: Jirō Horikoshi (22. kesäkuuta 1903 Fujioka, Gunman prefektuuri – 11. tammikuuta 1982 Tokio) oli japanilainen lentokonesuunnittelija, joka osallistui useiden Japanin toisessa maailmansodassa käyttämien lentokoneiden suunnitteluun, mm. Mitsubishi A6M Reisen -hävittäjän.


title: Jirō Horikoshi

text: Horikoshi syntyi Fujiokassa. Hänen uransa alkoi 1927 Mitsubishin polttomoottoritehtaalla, josta kehittyi myöhemmin Mitsubishi Heavy Industries. Nagoyan lentokonetehtaalla hän suunnittelu Mitsubishi A5M -koneen vuonna 1937. Hän tiimeineen suunnitteli tämän jälkeen Japanin laivostolle Prototyyppi 12 -koneen, joka valmistui kesäkuussa 1940. Koska Japanissa kyseinen vuosi oli 2600, kone sai nimen "00", Rei-sen.


title: Jirō Horikoshi

text: Horikoshi osallistui mm. Mitsubishi J2M Raiden- ja Mitsubishi A7M Reppu -koneen suunnitteluun.


title: Jirō Horikoshi

text: Hänen muistelmansa julkaistiin Japanissa vuonna 1970.


title: Luettelo vaarantuneista maailmanperintökohteista

text: Tämä on luettelo vaarantuneista UNESCOn maailmanperintöluettelon kohteista.


title: Suuri sydän

text: Suuri sydän on Laura Närhen 18. elokuuta 2010 julkaistu ensimmäinen soololevy.


title: Suuri sydän

text: Albumin on tuottanut Tehosekoitin-yhtyeestä tuttu Matti Mikkola. Sanoituksista vastaa pääosin Närhi itse, mutta avustamassa ovat olleet mm. Liisa Akimof ("Jää mun luo"), Anna-Leena Härkönen ("Tämä on totta") ja Chisu ("Suuri sydän").


title: Suuri sydän

text: Albumin ensimmäinen single "Jää mun luo" julkaistiin 22. helmikuuta 2010. Kappale ei noussut single- ja latauslistoille, mutta oli kuitenkin toukokuun lopulla Suomen radioiden 12. soitetuin kappale. Toinen single "Tämä on totta" julkaistiin 19. heinäkuuta 2010, ja se nousi parhaimmillaan singlelistan sijalle 2 ja oli radioiden soitetuin kappale. Myös albumin kolmas single "Mä annan sut pois" oli suuri hitti ollen parhaimmillaan singlelistan toisella sijalle ja radioiden toiseksi soitetuin kappale.


title: Suuri sydän

text: Albumi debytoi Suomen virallisen listan kolmannella sijalla, ja pysyi listalla yhteensä 44 viikkoa. Albumi ylitti marraskuussa 2010 kultalevyrajan ja maaliskuussa 2011 platinalevyn rajan. Levyä on myyty tähän mennessä yli 30 000 kappaletta. Levyn singlet "Tämä on totta" (6 410 kpl) ja "Mä annan sut pois" (7 261 kpl) ovat myyneet kultalevyyn oikeuttavan määrän.


title: Horace Grant

text: Horace Junior Grant (s. 4. heinäkuuta 1965 Augusta, Georgia) on yhdysvaltalainen uransa lopettanut koripalloilija. Isona laitahyökkääjänä pelannut Grant voitti urallaan neljä NBA-mestaruutta ja tuli valituksi kerran un. Hän edusti 17 kautta kestäneellä urallaan Chicago Bullsia, Orlando Magicia, Seattle SuperSonicsia ja Los Angeles Lakersia.


title: Horace Grant

text: Myös hänen kaksoisveljensä Harvey pelasi NBA:ssa.


title: Horace Grant

text: Ennen ammattilaisuraansa Grant pelasi Clemsonin yliopiston joukkueessa. Chicago Bulls varasi hänet vuoden ensimmäisen kierroksen kymmenennellä vuorolla. Samaisessa tilaisuudessa Seattle SuperSonics varasi Scottie Pippenin mutta kauppasi hänet Chicago Bullsiin. Kaudesta 1988–1989 Grant kuului Bullsin avausmiehistöön, kun Charles Oakley kaupattiin New York Knicksiin. Grant muodosti 1990-luvun alussa NBA:n parhaan kolmikon yhdessä Michael Jordanin ja Pippenin kanssa, kun Bulls voitti NBA-mestaruuden kolmesti peräkkäin vuosina 1991–1993.


title: Horace Grant

text: Grant jätti Bullsin vapaana pelaajana kauden 1993–1994 jälkeen ja siirtyi syyskuussa 1994 Orlando Magiciin. Tuolloin joukkueessa pelasivat myös Shaquille O’Neal ja Penny Hardaway, joiden kanssa Grant vei uuden seuransa Magicin NBA:n loppuotteluun vuonna 1995. Joukkue kuitenkin hävisi Houston Rocketsille otteluvoitoin 4-0. Grant vietti Magicissä vielä neljä kautta, kunnes hänet kaupattiin Seattle SuperSonicsiin kesäkuussa 1999.


title: Horace Grant

text: Grant ehti viettää seurassa vain yhden kauden, kunnes hänet kaupattiin Los Angeles Lakersiin syyskuussa 2000. Grant palasi Shaquille O’Nealin kanssa samaan joukkueeseen sitten Magic-vuosien ja auttoi joukkuetta yhdessä Kobe Bryantin kanssa saavuttamaan NBA-mestaruuden, kun Lakers kaatoi loppuottelussa Philadelphia 76ersin voitoin 4-1. Mestaruuskauden jälkeen Grant päätti palata vanhaan seuraansa Orlando Magiciin heinäkuussa 2001. Hän kärsi polvivammasta toisella kaudella ja joutui viettämään loppukauden katsomossa silloisen valmentajan Doc Riversin päätöksellä. Grant ilmoitti sittemmin lopettavansa uransa kauden 2002–2003 alussa mutta allekirjoitti vapaana pelaajana vuoden mittaisen sopimuksen Lakersin kanssa. Tuolloin hän toimi Karl Malonen varapelaajana, kun Lakers eteni NBA:n loppuotteluihin saakka. Joukkue kuitenkin hävisi Detroit Pistonsille otteluvoitoin 4-1. Grant päätti myös uransa kyseiseen kauteen.


title: Antero Paljakka

text: Teemu Antero Paljakka (s. 1. elokuuta 1969 Sippola) on suomalainen entinen kuulantyöntäjä ja maajoukkue-edustaja. Hän edusti Myllykosken Kilpa-Veikkoja. Paljakka työnsi kuulaa pisimmillään 19,84 metriä, mikä tapahtui Töysässä 17. kesäkuuta 1993.


title: Antero Paljakka

text: Paljakka edusti Suomea neljissä arvokilpailuissa ja useissa maaotteluissa. Barcelonan kesäolympialaisissa 1992 Paljakka työnsi 18,42 metriä ollen 20:s. Stuttgartin MM-kilpailuissa 1993 Paljakka jäi karsintaan ollen tuloksella 19,31 14:s. Ulkoratojen EM-kilpailuihin hän osallistui kerran, Helsingissä 1994, jolloin hän oli 22:s tuloksella 18,00. Genovan sisäratojen EM-kisoissa 1992 Paljakka selviytyi ainoan kerran arvokisaurallaan loppukilpailuun: lopputuloksissa hän oli 11:s 18,23 metriä kantaneella työnnöllään.


title: Antero Paljakka

text: Kalevan kisoissa Paljakka voitti kerran Suomen mestaruuden ja sijoittui kahdesti pronssille. Sisäratojen SM-kilpailuissa hän voitti mestaruuden kerran ja pronssia kerran.


title: Skandinaviankoira

text: Skandinaviankoira on rekikoiraksi tarkoitettu koiratyyppi, joka alaskanhuskyn tapaan on pikemminkin suunnitelmallisesti ja tiettyä käyttötarkoitusta varten jalostettu roturisteytys kuin vakiintunut koirarotu. Tämän vuoksi koiran ominaisuudet vaihtelevat melkoisesti, vaikka sillä onkin selkeä käyttötarkoitus. Risteytykseen on käytetty alaskanhuskyä ja pointtereita.


title: Skandinaviankoira

text: Koska skandinaviankoiran jalostus on painottunut sen käyttötarkoitukseen ja suosituskykyyn, sen ulkonäkö vaihtelee. Ensimmäisen sukupolven risteytyksinä syntyneillä skandinaviankoirilla on usein puolipystyt korvat ja musta väritys pienin valkoisin aluein tai yksivärinen karvapeite laikuin tai täplin. Myös joitain täysin täplikkäitä koiria esiintyy. Pointteriosuuden pienentyessä koira alkaa muistuttaa enemmän alaskanhuskyä. Keskimääräinen paino on 18–24 kg.


title: Skandinaviankoira

text: Skandinaviankoira on alaskanhuskystä ja pointterista polveutuva risteytyspopulaatio, jota jalostetaan mahdollisimman nopeaksi rekikoirakilpailuja silmällä pitäen. Se esiintyi ensi kertaa kilpailuissa Skandinavian alueella. Siinä yhdistyvät siperianhuskyn vuosisatojen ajan hiottu kyvykkyys reenvedossa ja pointterin innokkuus ja atleettisuus.


title: Skandinaviankoira

text: Kahden rodun joiden taustalla on täysin toisistaan eroavat geenipoolit risteyttämisen syynä on yleensä heteroosi, mutta se voi myös jatkua risteyttamällä ensimmäisen polven risteytys takaisin toiseen kantarotuun jotta tietyt puhdasrotuisesn kannan ominaispiirteet vahvistuisivat.


title: Skandinaviankoira

text: Skandinaviankoiran ensimmäisen polven risteytyskannalla (50 % pointteria, 50 % alaskanhuskyä) on lyhyt karvapeite, joka soveltuu lähinnä sprinttikilpailuihin joihin ei sisälly lepäämistä tai nukkumista reitin aikana. Kun ensimmäinen risteytyssukupolvi risteytetään takaisin alaskanhuskyyn, jälkeläisillä saattaa olla jo tiheämpi karvapeite, joka sopii paremmin pidemmän matkan rekikilpailuihin.


title: Skandinaviankoira

text: Alaskanhuskyä on jalostettu tarkasti suorituskykyä silmällä pitäen siitä lähtien kun Alaskan rekikoirakilpailut aloitettiin. Lyhytkarvaisen saksanseisojan ja pointterin geenipooli on rajoitettu, sillä ne ovat virallisesti hyväksyttyjä rotuja. Tästä huolimatta myös niitä jalostettiin suorituskykyisyyden perusteella: Skandinaavisia pointtereita, joista ensimmäiset skandinaviankoirat myöhemmin syntyivät, käytettiin alun perin sekä rekikilpailuihin että metsästykseen.


title: Vint Cerf

text: Vinton Gray ”Vint” Cerf (s. 23. kesäkuuta 1943) on yhdysvaltalainen tietojenkäsittelytieteilijä, jota kutsutaan usein ”internetin isäksi”. Hänen saavutuksensa ovat saaneet toistuvaa tunnustusta ja hänet on palkittu useilla arvonimillä sekä palkinnoilla, kuten National Medal of Technology, Turing-palkinto ja Presidential Medal of Freedom. Hän on myös Yhdysvaltain kansallisen tiedeakatemian jäsen.


title: Vint Cerf

text: Varhaisina aikoinaan Cerf toimi projektinjohtajana Yhdysvaltain puolustusministeriön asevoimien tutkimusorganisaatiossa (DARPA), joka rahoitti eri TCP/IP-teknologiaa kehittäviä ryhmiä. Kun internetin kaupalliset mahdollisuudet huomattiin 1980-luvun loppupuolella, Cerf siirtyi MCI:n palvelukseen, jossa hänellä oli keskeinen rooli ensimmäisen kaupalliseen internetiin liitetyn sähköpostiohjelmiston (MCI Mailin) kehittämisessä.


title: Vint Cerf

text: Vinton Cerf näytteli alusta asti keskeistä roolia ICANN:n perustamisessa ja rahoituksessa. Cerf kuitenkin odotti kulisseissa vuoden ajan ennen liittymistään ICANN:n hallitukseen. Lopulta hänestä tuli ICANN:n puheenjohtaja.


title: Vint Cerf

text: Cerf on työskennellyt Googlessa sen varatoimitusjohtajana ja ”Internetin evankelistana” syyskuusta 2005 lähtien. Hän on tullut tunnetuksi tekniikan tulevaisuuden yhteiskunnallisien vaikutusten ennustajana käsitellen esimerkiksi keinoälyä, IPv6-teknologiaa ja television kehitystä.


title: Vint Cerf

text: Cerf kävi samaa koulua kuin Jon Postel ja Steve Crocker; hän kirjoitti ensin mainitun kuolinilmoituksen. Sekä Postel että Crocker ovat Cerfin tavoin olleet tärkeitä tekijöitä internetin kehittymisessä sen nykyiseen muotoon.


title: Vint Cerf

text: Cerfin ensimmäinen työpaikka valmistumisensa jälkeen Stanfordin yliopistosta (luonnontieteiden kandidaatti, tutkinto matematiikasta) oli IBM, jossa hän työskenteli alle kaksi vuotta QUIKTRANia tukevana järjestelmäasiantuntijana. Hän lähti IBM:ltä jatkaakseen opintojaan UCLA:ssa, josta hän sai luonnontieteiden maisterin tutkintonsa 1970 ja filosofian tohtorin tutkinnon 1972.


title: Vint Cerf

text: Opintojensa aikana hän opiskeli professori Gerald Estrinin alaisuudessa ja työskenteli professori Leonard Kleinrockin tietopaketti-verkkoryhmässä, joka ensimmäisenä yhdisti ARPANETin, Internetin edeltäjän, ensimmäiset kaksi pistettä.. Lisäksi hän myös osallistui ARPANetin "host-to-host"-protokollan suunnitteluun. UCLA:ssa ollessaan hän tutustui ARPANetin laitteistoarkkitehtuurin parissa työskennelleeseen Robert E. Kahniin.


title: Vint Cerf

text: Suoritettuaan tohtorintutkintonsa Cerfistä tuli apulaisprofessori Stanfordin yliopistoon vuosiksi 1972–1976. Tänä aikana hän keskittyi pakettiverkon liitosprotokollien kehittämiseen ja suunnitteli yhdessä Kahnin kanssa DoD TCP/IP -protokollan. Tämän jälkeen Cerf siirtyi työskentelemään DARPAan vuosiksi 1976–1982.


title: Vint Cerf

text: Cerf on maininnut Louis Pouzinin työn CYCLADES-verkon kanssa yhdeksi tärkeimmistä vaikutteistaan TCP/IP-protokollan suunnittelussa.


title: Vint Cerf

text: Työskennellessään vuosina 1982–1986 MCI Digital Information Servicesin varapresidenttinä Cerf johti MCI Mailin kehitystyötä. Cerf liittyi uudelleen MCI:hin vuonna 1994 ja toimi yrityksen teknologiastrategiasta vastaavana johtajana. Tässä roolissa hän auttoi johtamaan yrityksen strategian kehitystä teknisestä näkökulmasta. Viimeisimpänä hän työskenteli MCI:n arkkitehtuurista ja teknologiasta vastaavana johtajana, missä roolissa hän johti teknisten asiantuntijoiden ja arkkitehtien ryhmää kehittyneiden verkkosovellusten kehittelyssä. Näihin kuuluivat muun muassa internetpohjaiset tiedon, datan, videon ja videopalveluiden toimitusratkaisut yritys- ja yksityiskäyttöön.


title: Vint Cerf

text: Vuonna 1997 Cerf liittyi kuuroille ja huonokuuloisille opetusta tarjoavan Gallaudetin yliopiston neuvoa-antavaan toimikuntaan.


title: Vint Cerf

text: Cerf liittyi Internet Corporation for Assigned Names and Numbersin (ICANN) hallitukseen 1999, ja palveli vuoteen 2007.


title: Vint Cerf

text: Cerf on jäsen Bulgarian presidentin Georgi Părvanovin tietoteknistä neuvoa antavassa neuvostossa. Ryhmän perusti presidentti 8. maaliskuuta 2002. Hän on myös Eurasia Groupin neuvoa-antavan hallituksen jäsen.


title: Vint Cerf

text: Cerf työskentelee myös planeettainvälisen internetin parissa yhdessä NASAn Jet Propulsion Laboratoryn kanssa. Tavoitteena on uusi standardi planeettojenväliseen, radio/laser-yhteyttä käyttävään kommunikointiin, joka huomioi signaalin laadun heikkenemisen aiheuttamat ongelmat.


title: Vint Cerf

text: Helmikuussa 2006 Cerf todisti Yhdysvaltain senaatin kaupan, liikenteen ja tieteen komitean kuulemisessa koskien ”tietoverkon neutraaliutta”. Puhuessaan Googlen Internet-evankelistana Cerf syytti kuluttajien valinnanvapauden puutteesta yritysten – kuten Comcast ja Verizon – käytäntöjä ja tavoitteita. Google teki vuonna 2006 tarjouksen langattomasta laajakaistasta koko San Franciscon kaupungin alueelle yhdessä internet-palveluntarjoaja Earthlinkin kanssa. Comcast ja Verizon, muiden etunenässä, vastustivat Googlen ja Intelin kaltaisten, Piilaaksoon perustuvien firmojen vastaavanalaisia yrityksiä. Google tarjoaa tällä hetkellä ilmaista wi-fi-pääsyä kotikaupungissaan Mountain View’ssä Kaliforniassa.


title: Vint Cerf

text: Cerf toimii jäsenenä Scientists and Engineers for America -asiantuntijapaneelissa, jonka tavoitteena on edistää tieteen asemaa Yhdysvaltain hallituksessa.


title: Vint Cerf

text: Cerf on myös StopBadwaren hallituksen jäsen. Kyseessä on haittaohjelmia ("malware") vastustava, voittoa tavoittelematon järjestö, jota Google on tukenut aina sen alkuajoista Harvardin yliopiston projektina lähtien.


title: Vint Cerf

text: Cerf on jäsenenä englantilaisen The Hyperwords Company Ltd:n asiantuntijapaneelissa. Yrityksen tavoitteena on luoda internetistä käyttäjäinteraktiivisempi. Se on tuottanut mm. ilmaisen FireFox-moduulin Hyperwords.


title: Vint Cerf

text: Vuoden 2008 aikana Cerf toimi puheenjohtajana IETF:n alaisessa IDNAbis-työryhmässä.


title: Vint Cerf

text: Cerf oli yksi suurimmista suosikeista presidentti Barack Obaman nimetessä Yhdysvalloille maan ensimmäistä ylintä teknistä asiantuntijaa.


title: Vint Cerf

text: Cerf on vastaanottanut useita eri kunnia-arvoja, kuten kunniatohtorin arvo, mm. seuraavista yliopistoista: Baleaarien yliopisto, ETH Sveitsissä, Capitol College, Gettysburg College, George Mason yliopisto, Marymountin yliopisto, Pisan yliopisto, Universitat Rovira i Virgili (Tarragona, Espanja), Rensselaerin polytekninen instituutti, Luulajan teknillinen yliopisto (Ruotsi), Twenten yliopisto (Alankomaat), BUPT, New Yorkin yliopiston Polytekninen Instituutti, UPCT (Cartagenan yliopisto, Espanja), Royal Roads yliopisto (Kanada) ja Madridin teknillinen yliopisto.


title: Vint Cerf

text: Muita Cerfin saamia palkintoja:


title: Halimajärvi

text: Halimajärvi on Pirkanmaalla Kangasalla Aseman ja Rikun osa-alueilla sijaitseva järvi.


title: Halimajärvi

text: Järven pinta-ala on 9,4 hehtaaria. Se on L-kirjaimen muotoinen siten, että toinen järvenosa on 950 metriä pitkä ja jäljellä oleva järvenosa on lähes 900 metriä pitkä sillä erotuksella, että Tampere–Haapamäki-rautatie katkaisee järven ylityskohdassaan. Järvi on leveimmältä kohdaltaan lähes 150 metriä leveä. Se on muodostunut kalliomurroksiin, jotka ovat kohtisuorassa toisiinsa nähden. Järven lounaaseen työntyvä osa on rantaja myöten asuttu, mutta sen kohtisuora osa on kokonaan autio. Siinä ei ole kartan mukaan saaria. Järven rantaviivan pituus on neljä kilometriä.


title: Halimajärvi

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueeseen (35.73), jonka Vesijärven lähialueeseen (35.731) järvi kuuluu. Järven vedenpinnan korkeus on 114,1 metriä mpy.


title: Halimajärvi

text: Järveen laskee metsä- ja suo-ojia. Lounaispäähän laskeva oja on peräisin Lammasrahkalta, keskiosaan laskeva oja lähtee Katajajärveltä, järven kulmaukseen laskeva oja lähtee Porrasjärveltä, mutta siihen yhtyy Vähä Halimajärven laskuoja. Järven oma laskuoja Saappaanpohjanoja lähtee järven itäpäästä ja siihen yhtyy Halimaan Lintuvuorelta tuleva metsäoja, joka laskee Ruutanassa Vesijärven Saappaanpohja-nimiseen lahteen.


title: Halimajärvi

text: Syksyllä 2010 Kallion teollisuusalue päästi happamoitunutta vettä järveen, jolloin järven pH-arvo laski merkittävästi. Kalkitus palautti pH-arvon takaisin normaaliksi keväällä 2011. Järven vedenlaatua kuormittaa ympäristön taaja asutus. Valtaosa järven valuma-alueesta on suota ja metsää, mikä näkyy veden ruskeana värinä ja suurena humuspitoisuutena.


title: Halimajärvi

text: Kalmbergin kartastossa vuosilta 1855–1856 järven nimi kirjoitetaan ”Iso Halimajärvi”. Kartassa Katajajärvi kirjoitettiin ”Katajärvi” ja Porrasjärvi ”Parasjärvi”. Järvi oli tuolloin autio ja lähin veljelymaa sijaitsi nykyisessä Juuselassa.


title: Tommi Torkkeli

text: Tommi Torkkeli (s. 19. heinäkuuta 1976 Rauma) on entinen suomalainen jalkapalloilija. Hänen pelipaikkansa oli laitalinkki.


title: Tommi Torkkeli

text: Torkkeli aloitti jalkapallon pelaamisen Rauman Pallo-Iiroissa. Hänet valittiin Satakunnan vuoden poikajunioriksi vuonna 1994. Suurimman osan urastaan hän edusti Valkeakosken Hakaa, jossa hän pelasi vuosina 1998–2005 189 Veikkausliiga-ottelua ja teki niissä 18 maalia. Ensiesiintymisensä pääsarjatasolla Torkkeli teki 2. toukokuuta 1998 ottelussa Finnairin Palloilijoita vastaan ja ensimmäisen liigamaalinsa 26. syyskuuta samana vuonna Pallokerho-35:ttä vastaan. Suomen mestaruuden hän voitti neljä kertaa – kausina 1998, 1999, 2000 ja 2004. Suomen Cupia hän oli voittamassa vuosina 1997 ja 2002. Hakan jälkeen Torkkeli edusti Kolmosessa pelaavaa niin ikään valkeakoskelaista Pallo-Seppoja.


International Committee on Intellectual Cooperation oli Kansainliiton organisaatio, jonka tavoitteena oli rakentaa opettajien, taiteilijoiden, tieteilijöiden ja muiden intellektuellien kansainvälisiä suhteita.


title: International Committee on Intellectual Cooperation

text: Komitea perustettiin alkujaan vuonna 1922, ja sen puheenjohtaja oli ranskalainen filosofi Henri Bergson. Komiteaan kuului 12 arvostettua henkilöä. Bergsonin lisäksi siinä olivat mukana muun muassa Albert Einstein, Marie Curie, Béla Bartók, Thomas Mann ja Paul Valéry.


text: Komitea (ICIC) ei onnistunut saamaan rahoitusta, jotta se olisi pystynyt pitämään toimistonsa Genevessä. Ranskan valtio lupasi avustaa sitä perustamaan toimeenpanevan elimen: International Institute of Intellectual Cooperationin (IIIC). Instituutti avattiin virallisesti 16. tammikuuta 1926. Sen alaisuudessa toimi 45 kansallista komissiota, joilla oli omat delegaatit insituutissa. IIIC, kansalliset komiteat ja delegaatiot perustivat kansainvälisen järjestön älymystön yhteistyölle. Sen rakenne hyväksyttiin joulukuussa 1938 Pariisissa järjestetyssä konferenssissa. Sopimus astui käytäntöön keskellä toista maailmansotaa, kun kahdeksas jäsenvaltio hyväksyi sopimuksen tammikuussa 1940.


text: IIIC oli suljettuna 1940–1944. Sodan jälkeen se avattiin uudelleen helmikuussa 1945, ja se toimi vuoden 1946 loppuun, jolloin Unesco korvasi sen.


title: Timo Willman

text: Timo "Vili" Willman (s. 12. lokakuuta 1972 Forssa) on suomalainen entinen jääkiekkopuolustaja, joka toimii nykyään Suomi-sarjajoukkue Forssan Palloseuran managerina. Willman tunnettiin pelaajana hänen raivopäisyydestään kaukalossa. Hän pelasi vuosina 1996–2002 yhteensä 282 SM-liigaottelua tehoin 12+15=27. Jäähyminuutteja kertyi runsaat 654.


title: Timo Willman

text: Willman aloitti jääkiekon 6-vuotiaana Forssan Palloseurassa, kun hänen isänsä vei hänet harjoituksiin. Willman debytoi FPS:n I-divisioonajoukkueessa kaudella 1992–1993, jolloin hän pelasi 38 ottelua tehoin 1+4=5. Kaudella 1993–1994 FPS eteni liigakarsintoihin asti, muttei noussut SM-liigaan. Willman voitti I-divisioonan runkosarjan jäähypörssin 156 minuutillaan. Hän teki myös yhden kauden piste-ennätyksensä I-divisioonassa tehoilla 3+11=14.


title: Timo Willman

text: Kaudeksi 1996–1997 Willman siirtyi Tampereen Ilvekseen. Hän pelasi siellä kolme kautta ja voitti keväällä 1998 SM-hopeaa. Willman voitti myös saman kevään pudotuspelien jäähypörssin 31 minuutillaan. Ilveksen tuolloisen päävalmentajan Vladimir Jurzinov nuoremman siirryttyä Porin Ässien käskijäksi kaudeksi 1999–2000 hän halusi joukkueeseen mukaan Willmanin. Samoihin aikoihin Ässät halusivat eroon maalivahdistaan Pasi Kuivalaisesta, jonka Ilves halusi joukkueeseensa. Ässien Willmanista tarjoama siirtosumma (380 000 markkaa) oli huomattavasti korkein ja Willman päätti siirtyä Ässiin vaihtokaupassa Kuivalaiseen. Hän teki joukkueen kanssa kaksivuotisen sopimuksen.


title: Timo Willman

text:
Willman sai kaudella 1999–2000 paljon peliaikaa ja ison roolin Ässistä. Hän teki 53 ottelussa tehot 4+4=8. Willman kuitenkin joutui pelaamaan paljon kiekollista peliä, jossa hän ei itse viihtynyt. Willman kommentoi kaudestaan:
Willman ei pelannut Ässissä toista sopimuskauttaan 2000–2001. Hänen ilmoitettiin tehneen diili SaiPan kanssa, muttei Willman siirtynyt joukkueeseen. Hän siirtyi useiden vaihtoehtojen jälkeen Espoo Bluesiin. Willman pelasi joukkueessa lähtökohtaisesti fyysistä roolia ja hän keräsi kauden aikana yhden ottelun jäähyennätyksen. Willman keräsi 2. marraskuuta 2000 pelatussa vierasottelussa Jokereita vastaan yhteensä 52 jäähyminuuttia, joka sisälsi kaksi pelirangaistusta käytöksestä. Hänen kahakkansa alkoivat siitä, kun Willman päätti kostaa Jokereiden Santeri Heiskaselle ruotsalaispelaaja Johan Davidssonin taklaamisesta. Hän kävi ottelussa myös entisen Ilveksestä tutun joukkuetoverinsa Pasi Saarisen kimppuun. Willman voitti kauden päätteeksi SM-liigan jäähypörssin 155 minuutillaan. Myöhemmin hänen yhden ottelun jäähyennätyksensä on rikkonut Raimo Helminen 7. joulukuuta 2002. Helminen keräsi ottelussa 55 jäähyminuuttia.


title: Timo Willman

text: Kaudeksi 2001–2002 Willman palasi Ässiin. Hänelle kausi oli viimeinen SM-liigassa ja Willman pelasi kauden 2002–2003 englantilaisessa Sheffield Steelersissä. Perhesyyt ja työpoliittinen tilanne toivat hänet takaisin Forssaan ja FPS:ään kaudeksi 2003–2004. Willman voitti 203 minuutillaan Mestiksen jäähypörssin. Tuo kyseinen jäähymäärä on FoPSin/FPS:n seurakohtainen yhden kauden jäähyennätys. Willman on myös joukkueen kaikkien aikojen toiseksi eniten jäähyjä kerännyt pelaaja Asko Rantasen jälkeen. Hän pelasi vielä kauden 2004–2005 ranskalaisessa Gothiques d'Amiensissa, jonka jälkeen Willman lopetti ammattilaisuransa.


title: Timo Willman

text: Ammattilaisuransa lopetettuaan Willman on pelannut mm. kotikapungissaan II-divisioonajoukkue FoPS Flamesissa. Lokakuussa 2006 hän kuumeni ottelussa Panelian Raikasta vastaan, kun Willman hakkasi vastustajajoukkueesta kaksi pelaajaa. Molemmat pelaajat vietiin ambulanssilla Harjavallan terveyskeskukseen, toinen heistä siirrettiin Satakunnan keskussairaalaan, jossa hän oli aivotärähdyksen takia tarkkailtavana yön yli. Tammikuussa 2011 Willman palasi kaukaloihin vielä loppukaudeksi 2010–2011 kasvattajaseuraansa FPS:ään pelaamaan Suomi-sarjaa.


title: Timo Willman

text: Kaudella 2011–2012 Willman toimii FPS:n managerina.


title: Timo Willman

text: Willman pelasi vuonna 1999 muutamia A-maaotteluita.


title: Timo Willman

text: Willman on siviiliammatiltaan ovimyyjä.


title: Kristuksen kirkko (palautettu)

text: Kristuksen kirkko (palautettu) (engl. "Church of Christ (Restored)") on eräs myöhempien aikojen pyhien liikkeeseen kuuluvista yhteisöistä. Se on eronnut Kristuksen kirkko (fettingiläiset) -nimisestä yhteisöstä 1930-luvulla. Tämä puolestaan erosi Kristuksen kirkko (temppelin paikka) -yhteisöstä eli hedrickiläisistä vuonna 1929. Yhteisö toimii etupäässä Yhdysvaltain etelävaltioissa, joissa sillä on noin 4500 jäsentä. Suurin osa jäsenistöstä asuu Louisianan, Mississippin ja Missourin osavaltioissa. Liike ei ole levinnyt Yhdysvaltain ulkopuolelle.


title: Kristuksen kirkko (palautettu)

text: Kristuksen kirkko (fettingiläiset) -yhteisön perustaja väitti saaneensa vuodesta 1927 alkaen ilmestyksiä Johannes kastajalta. Koska Johannes kastaja esiintyi ilmoituksia antaessaan Vanhan testamentin profeetta Elian voimassa ja hengessä, kutsutaan näitä ilmoituksia yleensä Elian ilmoituksiksi. Ensimmäisen kerran Johannes kastaja ilmestyi Fettingin kertomuksen mukaan 4. helmikuuta 1927. Johannes kastajan Otto Fettingille antamat ilmoitukset koskivat Kristuksen kirkko (temppelin paikka) -kirkon hallussa olevalla Temppelin paikka-alueelle rakennettavaa temppeliä, jonka yksityiskohtaisen pohjapiirroksen Fetting kertoi saaneensa Johannekselta. Yhteisö päättikin rakentaa uuden temppelin Fettingin välittämien ohjeiden mukaan, ja maanmurtotilaisuus alueella pidettiin 6. huhtikuuta 1929 - siis samana päivänä, jolloin Joseph Smith oli perustanut Kristuksen kirkon.


title: Kristuksen kirkko (palautettu)

text: Innostus Fettingin saamista ilmoituksista laantui kuitenkin huomattavasti, kun Fetting kertoi saaneensa Elian kahdennentoista ilmoituksen. Sen mukaan jokainen maan päällä asuva oli kastettava, riippumatta siitä, millä kasteella hänet oli aiemmin kastettu. Joseph Smithille ja Oliver Cowderylle annettu valtuus kastaa oli nimittäin kadonnut maan päältä, kunnes Jumala oli palauttanut sen Otto Fettingille. Koska Otto Fetting itse oli saanut kasteen Reorganisoidussa kirkossa, hän kastatti itsensä uudelleen, samoin kuin hänen seuraajansakin. Noin puolet Kristuksen kirkko (temppelin paikka) -yhteisön jäsenistä otti uuden kasteen, mukaan luettuna osa liikkeen apostoleista. Tämä merkitsi hajaannusta Kristuksen kirkko (temppelin paikka) -yhteisössä. Fetting organisoi oman kirkkonsa lokakuussa 1929. Hän antoi sille nimen Kristuksen kirkko. Otto Fetting kertoi saaneensa yhteensä noin kolmekymmentä ilmoitusta Johannes kastajalta ennen kuolemaansa 30. tammikuuta 1933.


title: Kristuksen kirkko (palautettu)

text: Neljä vuotta Otto Fettingin kuoleman jälkeen eräs hänen kirkkonsa apostoleista, William A. Draper, kertoi saaneensa samanlaisia Johannes kastajan ilmestymisiä kuin Otto Fetting aikanaan. Ensimmäisen tällaisen ilmoituksen hän kertoi vastaanottaneensa 4. lokakuuta 1937. Draperin ilmoitukset saivat ristiriitaisen vastaanoton. Suurin osa kirkon jäsenistä piti niitä autenttisina, mutta kirkon johtajisto torjui ne, tosin alun kiinnostuksen jälkeen. Vuonna 1943 Kristuksen kirkko hajosi. Draperin kannattajat järjestäytyivät uudeksi yhteisöksi nimellä Kristuksen kirkko, jolla on Elian sanoma. Se katsoi olevansa Otto Fettingin perustaman kirkon ainoa laillinen seuraaja. Ne Fettingin seuraajista, jotka eivät hyväksyneet Draperin saamia ilmoituksia, jäivät omaksi yhteisökseen. Kristuksen kirkko julkaisi Fettingin saamat 30 ilmoitusta nimellä "Herran sana" ("The Word of the Lord").


title: Kristuksen kirkko (palautettu)

text: Independencessä asuneet Fettingin seuraajat eivät torjuneet suoralta kädeltä Draperin saamia ilmoituksia, sen sijaan hänen seuraajansa Louisianassa ja Mississippissä tekivät niin. Kirkon paikallisen johtohenkilön A.C. DeWolfin johtamat seurakunnat ilmoittivat Draperin saamat ilmoitukset ykskantaan vääriksi ja perustivat oman kirkon nimeltä Kristuksen kirkko (palautettu). Se ei enää palannut fettingiläisten yhteyteen, vaikka nämä ottivatkin etäisyyttä Draperista.


title: Kristuksen kirkko (palautettu)

text: 1950-luvulla fettingiläiset alkoivat opettaa sapatin pitämistä pyhäpäivänä sunnuntain sijaan. Muutos otettiin käyttöön vuonna 1956 apostoli S. T. Bronsonin johdolla. DeWolf tulkitsi tämän merkiksi siitä, että Fettingin alkuperäinen Kristuksen kirkko oli poikennut lopullisesti pois evankeliumin totuudesta.


title: Kristuksen kirkko (palautettu)

text: Sapatin viettoa lukuun ottamatta Kristuksen kirkko (palautettu) ei juurikaan eroa opillisesti Fettingin Kristuksen kirkosta, joka puolestaan ei Fettingin saamia ilmoituksia lukuun ottamatta juurikaan eroa Kristuksen kirkko (temppelin paikka) -kirkosta. Se tunnustaa Raamatun ja Mormonin kirjan pyhiksi kirjoituksiksi, sen sijaan Oppi ja liitot sekä Kallisarvoinen helmi hylätään. He hylkäävät myös Smithin innoitetun raamatunkäännöksen ja hyväksyvät vain Kuningas Jaakon käännöksen. Se torjuu kirkon presidentin viran, sen mukaan kaikki kaksitoista apostolia ovat samanveroisia ja he johtavat kirkkoa kollegiaalisesti. Kirkko torjuu moniavioisuuden ja sijaistoimitukset kuolleiden puolesta, samoin kuin ihmisen edistymisen jumalaksi. Liike odottaa, että viimeisinä aikoina temppelin paikalle pystytetään Herran temppeli.


title: Kristuksen kirkko (palautettu)

text: Liikkeen opin mukaan Joseph Smith oli Jumalan profeetta, mutta hän lankesi pois Jumalasta ja alkoi opettaa vääriä oppeja. Tällainen väärä oppi oli esimerkiksi moniavioisuus.


title: Bolonka

text: Bolonka () on venäläinen bichon-tyyppinen koiratyyppi. Siihen kuuluu kaksi eri rotua: Suomen Kennelliiton hyväksymä venäjänbolonka ("bolonka tsvetnaja" eli "monivärinen bolonka") ja Suomessa epävirallinen valkoinen ranskanbolonka ("frantsuskaja bolonka"). Lisäksi tunnettu saksalainen kynologi Eva-Maria Krämer, joka on kirjoittanut useita hyvinkin harvinaisia koirarotuja kattavia rotuoppaita, mainitsee rodun nimeltä saksanbolonka ("deutscher bolonka"). Monissa slaavilaisissa kielissä bolonka tarkoittaa bolognesea, mutta suositun teorian mukaan bolonkat polveutuvat bolognesen sijaan bichon frisé'stä.


title: Bolonka

text: Bolonkojen säkäkorkeus on 20–26 cm (venäjänbolonka 24–26 cm, ranskanbolonka 20–26 cm) ja paino vaihtelee 2–5 kilogramman välillä. Ranskanbolonka on aina yksivärinen valkoinen, mutta venäjänbolonkan väritys voi vaihdella paljon kokovalkoista lukuun ottamatta.


title: Bolonka

text: Vaikka venäjänbolonka tunnetaan Saksassa myös nimellä "Deutscher Bolonka", väittää Krämer kyseessä olevan eri rotu kuin ensiksi mainittu. Erona olisi mm. se, että saksanbolonkalla sallittaisiin kaikki värit myös valkoinen mukaan lukien, kun taas venäjänbolonkalla valkoista ei hyväksytä. Saksanbolonka on myös tiivisrakenteisempi ja kooltaan (21–24 cm; 2–3,5 kg) pienempi ja selvästi muistuttaa sen suhteen enemmän ranskanbolonkaa, jolle läheisempää sukua Krämer toteaakin sen olevan. Lisäksi erona on rotujen alkuperä: siinä missä Krämer myöntää venäjänbolonkan olevan kotoisin nimensä mukaisesti Venäjältä, pitää hän saksanbolonkaa saksalaisena rotuna.


title: Bolonka

text: 18. ja 19. vuosisadalla Venäjän ja Ranskan aristokraattien välillä vallinneen yhteyden vuoksi nykypäivän bichon friséä ja bolognesea muistuttanut koiratyyppi vietiin tsaarien aikaiselle Venäjälle. Nämä pienet valkoiset koirat olivat molemmissa maissa aikakauden muodikkaiden naisten suosikkeja. Venäjän vallankumouksen jälkeen rotu eristäytyi ranskalaisista koirista. Pienet koirat alettiin ottaa vakavasti omana venäläisenä rotunaan 1950-luvulla ja ne kasvattivat suosiotaan. Koirien maasta vienti oli tarkasti säännösteltyä.


title: Bolonka

text: Vuonna 1978 ranskanbolonka-jalostuspari lähetettiin Itä-Saksaan Neuvostoliiton diplomaattisena lahjana. 1980-luvulla näistä ja muutamasta muusta yksilöstä alettiin jalostaa Saksassa valkoista ranskanbolonka-muunnosta. Lopulta Saksan kennelliitto rekisteröi sen bolognesen muunnokseksi. Samaan aikaan jalostettiin myös monivärinen venäjänbolonka-rotu, jota toisinaan kutsutaan myös "saksanbolonkaksi". Kumpaakaan ei olla vielä kansainvälisesti hyväksytty, vaikka niillä onkin aktiivisia rotujärjestöjä useassa eri maassa.


title: Bolonka

text: Vaikka bolonkat ovat Saksassa suosittuja, FCI ei tunnusta niitä omiksi roduikseen. Se ettei rotuja olla tunnustettu johtuu siitä että kommunismin kaatumisen jälkeen Venäjältä puuttui kansallinen kennelliitto. FCI ei hyväksy venäläisiä koiria, joilla ei ole omaa kansallista järjestöä. Lisäksi on rekisterien on raportoitu olevan epäsäännöllisiä, sillä "Venäjällä ei nykyisin ole yksittäistä kennelliittoa vaan useita pienempiä järjestöjä jotka tekevät käytännössä mitä haluavat." Tästä huolimatta Suomen Kennelliitto tunnusti rodun 13.12.2012, ja vuoden 2013 alusta lähtien se voi osallistua täällä järjestettäviin kansallisiin näyttelyihin. Venäjänbolonka tunnustettiin Suomen Kennelliitossa viralliseksi roduksi tammikuussa 2013. Se on lisäksi Pohjoismaisen Kennelunionin hyväksymä.


title: Patrick Ewing

text: Patrick Aloysius Ewing (s. 5. elokuuta 1962 Kingston, Jamaika) on yhdysvaltalainen uransa lopettanut koripalloilija ja nykyinen apuvalmentaja. Sentterinä pelannut Ewing valittiin urallaan 11 kertaa un ja oli vuoden tulokas kaudella 1985–1986. Hän edusti 17 kautta kestäneellä urallaan suurimmaksi osaksi New York Knicksiä, muut seurat olivat Seattle SuperSonics ja Orlando Magic. Ewing saavutti myös kaksi olympiakultaa Yhdysvaltain koripallomaajoukkueessa vuosina 1984 ja 1992.


title: Patrick Ewing

text: Vuonna 2008 Ewing nimitettiin Basketball Hall of Fameen.


title: Patrick Ewing

text: Ewing muutti 11-vuotiaana perheensä kanssa Yhdysvaltoihin Cambridgeen, Massachusettsiin, jossa hän kiinnostui koripallosta.


Kristuksen kirkko, jolla on Elian sanoma (Herran varma tie) ( tai "Church of Christ with Eliah Message (The Assured Way of the Lord) inc.") on eräs myöhempien aikojen pyhien liikkeeseen kuuluvista yhteisöistä. Se erosi omaksi yhteisökseen Kristuksen kirkko, jolla on Elian sanoma -yhteisöstä vuonna 2004. Historiallisesti ja opillisesti yhteisö kuuluu Kristuksen kirkko (temppelin paikka) -yhteisöön eli hedrickiläisiin.


title: Kristuksen kirkko, jolla on Elian sanoma (Herran varma tie)

text: Kirkon historia ulottuu vuoteen 1927, jolloin Kristuksen kirkko (temppelin paikka) -kirkon apostoli Otto Fetting väitti saaneensa ilmestyksiä Johannes kastajalta. Koska Johannes kastaja esiintyi ilmoituksia antaessaan Vanhan testamentin profeetta Elian voimassa ja hengessä, kutsutaan näitä ilmoituksia yleensä Elian ilmoituksiksi. Johannes kastajan Otto Fettingille antamat ilmoitukset koskivat Kristuksen kirkko (temppelin paikka) -kirkon hallussa olevalla Temppelin paikka-alueelle rakennettavaa temppeliä, jonka yksityiskohtaisen pohjapiirroksen Fetting kertoi saaneensa Johannekselta. Koska Kristuksen kirkko (temppelin paikka) uskoi jatkuvaan ilmoitukseen, suhtauduttiin Fettingin saamiin ilmoituksiin alussa innostuneen positiivisesti. Tämän lisäksi jo mormonismin perustaja Joseph Smith oli profetoitnut, että juuri tälle paikalle Independencessä, Missourissa, tullaan rakentamaan Herran temppeli. Liike päätti rakentaa uuden temppelin Fettingin välittämien ohjeiden mukaan, ja maanmurtotilaisuus alueella pidettiin 6. huhtikuuta 1929 - siis samana päivänä, jolloin Joseph Smith oli perustanut Kristuksen kirkon.


text: Innostus Fettingin saamista ilmoituksista laantui kuitenkin huomattavasti, kun Fetting kertoi saaneensa Elian kahdennentoista ilmoituksen. Sen mukaan jokainen maan päällä asuva oli kastettava, riippumatta siitä, millä kasteella hänet oli aiemmin kastettu. Joseph Smithille ja Oliver Cowderylle annettu valtuus kastaa oli nimittäin kadonnut maan päältä, kunnes Jumala oli palauttanut sen Otto Fettingille. Koska Otto Fetting itse oli saanut kasteen Reorganisoidussa kirkossa, hän kastatti itsensä uudelleen, samoin kuin hänen seuraajansakin. Noin puolet Kristuksen kirkko (temppelin paikka) -yhteisön jäsenistä otti uuden kasteen, mukaan luettuna osa liikkeen apostoleista. Tämä merkitsi hajaannusta Kristuksen kirkko (temppelin paikka) -yhteisössä. Fetting organisoi oman kirkkonsa lokakuussa 1929. Hän antoi sille nimen Kristuksen kirkko.


text: Neljä vuotta Otto Fettingin kuoleman jälkeen eräs hänen kirkkonsa apostoleista, William A. Draper, kertoi saaneensa samanlaisia Johannes kastajan ilmestymisiä kuin Otto Fetting aikanaan. Ensimmäisen tällaisen ilmoituksen hän kertoi vastaanottaneensa 4. lokakuuta 1937. Draperin ilmoitukset saivat ristiriitaisen vastaanoton. Osa Fettingin kirkon jäseniä hyväksyi ilmoitukset aidoiksi, osa torjui ne. Vuonna 1943 Kristuksen kirkko hajosi. Draperin kannattajat järjestäytyivät uudeksi yhteisöksi nimellä Kristuksen kirkko, jolla on Elian sanoma. Se katsoi olevansa Otto Fettingin perustaman kirkon ainoa laillinen seuraaja. Ne Fettingin seuraajista, jotka eivät hyväksyneet Draperin saamia ilmoituksia, jäivät omaksi yhteisökseen.


text: Kristuksen kirkon, jolla on Elian sanoma (Herran varma tie) perustaja Leonard Draper on William A. Draperin poika. Isänsä kuoleman jälkeen hän toimi yhtenä Kristuksen kirkko, jolla on Elian sanoma -kirkon apostolina, kunnes hänet vuonna 2004 erotettiin sekä apostolinvirasta että kirkosta. Hän vastasi perustamalla uuden yhteisön, Kristuksen kirkko, jolla on Elian sanoma (Herran varma tie) ja julistautumalla hedrickiläisyyden ainoaksi oikeaksi perilliseksi. Hänen perustamansa kirkko on kuitenkin pysynyt pienenä, vuonna 2010 sillä oli kuusi apostolia ja neljä piispaa.


text: Otto Fettingin ja William Draperin profeetallista asemaa lukuun ottamatta Kristuksen kirkko, jolla on Elian sanoma (Herran varma tie) ei juurikaan eroa opillisesti Kristuksen kirkko (temppelin paikka) -kirkosta. Se tunnustaa Raamatun ja Mormonin kirjan pyhiksi kirjoituksiksi, sen sijaan Oppi ja liitot sekä Kallisarvoinen helmi hylätään. He hylkäävät myös Smithin innoitetun raamatunkäännöksen ja hyväksyvät vain Kuningas Jaakon käännöksen. Se torjuu kirkon presidentin viran, sen mukaan kaikki kaksitoista apostolia ovat samanveroisia ja he johtavat kirkkoa kollegiaalisesti. Se torjuu myös ylipapin ja patriarkan virat, joita se pitää myöhempinä lisäyksinä kirkon virkarakenteeseen. Kirkko torjuu moniavioisuuden ja sijaistoimitukset kuolleiden puolesta, samoin kuin ihmisen edistymisen jumalaksi. Liike odottaa, että viimeisinä aikoina temppelin paikalle pystytetään Herran temppeli.


text: Kirkko opettaa, että jokaisella liikkeen jäsenellä on oikeus saada jumalallista ilmoitusta, joka koskee koko kirkkoa, myös naispuolisilla jäsenillä. Sen sijaan pappeus kuuluu sen mukaan vain miehille. Liike varoittaa jäseniään liittymästä salaseuroihin, esimerkiksi vapaamuurareihin.


text: Liikkeen opin mukaan Joseph Smith oli Jumalan profeetta, mutta hän lankesi pois Jumalasta ja alkoi opettaa vääriä oppeja. Tällainen väärä oppi oli esimerkiksi moniavioisuus.


title: Posion vaakuna

text: Posion vaakuna on Posion kunnan tunnus. Vaakunan aihe viittaa menneiden aikojen lappalaisasutukseen.


title: Posion vaakuna

text: Vaakunan selitys on ”mustassa kentässä kolme hopeista kotaa ryhmitettyinä 2 : 1, oviaukot punaiset.” Vaakunan on suunnitellut Gustaf von Numers, ja Posion kunnanvaltuusto hyväksyi sen kokouksessaan 20. tammikuuta 1958. Sisäasiainministeriö vahvisti vaakunan käyttöön 12. toukokuuta samana vuonna.


title: Shawn Kemp

text: Shawn T. Kemp (s. 26. marraskuuta 1969 Elkhart, Indiana) on yhdysvaltalainen uransa lopettanut koripalloilija. Isona laitahyökkääjänä pelannut Kemp valittiin urallaan kuudesti un. Hän edusti 14 kautta kestäneellä urallaan Seattle SuperSonicsia, Cleveland Cavaliersia, Portland Trail Blazersia ja Orlando Magicia.


title: Shawn Kemp

text: Kemp osallistui un neljästi ja sijoittui parhaimmillaan toiseksi vuonna 1991 ja kolmanneksi vuonna 1994. Kemp voitti myös koripallon maailmanmestaruuden vuonna 1994 Yhdysvaltain maajoukkueessa.


title: Shawn Kemp

text: Ennen ammattilaisuraansa Kemp pelasi Concordin lukion joukkueessa. Hän siirtyi Kentuckyn yliopistoon, mutta jätti koulun marraskuussa 1988 saatuaan syytteen joukkuekaverinsa Sean Suttonin kultakorun varastamisesta. Kemp siirtyi Trinity Valleyn korkeakouluun vaikka Sutton ei nostanut syytettä. Kemp ei pelannut kummankaan koulun joukkueissa ja ilmoitti ensimmäisen lukuvuoden jälkeen olevansa kelvollinen vuoden 1989 NBA:n varaustilaisuuteen.


title: Shawn Kemp

text: Seattle SuperSonics varasi Kempin vuoden 1989 NBA-varaustilaisuuden ensimmäisen kierroksen 17 valinnalla. Hän nousi heti toisella kaudellaan joukkueensä tärkeimmäksi pelaajaksi yhdessä Gary Paytonin kanssa ja sai seuran kuuluttajalta Kevin Calabrolta lempinimekseen "Reign Man". SuperSonics menestyi hyvin vuosina 1994–1997, kun se voitti divisioonansa kolmesti ja kerran läntisen konferenssin. Tuolloin Kemp teki noin 19 pistettä ottelua kohden. Lisäksi se pelasi NBA:n loppuottelussa kaudella 1995–1996, jossa se kuitenkin hävisi Chicago Bullsille otteluvoitoin 4-2. Kemp jätti seuran kahdeksan kauden jälkeen palkkariitojen vuoksi. NBA:n palkat kokivat nopean kasvun, jonka seurauksena hän pyysi palkankorotusta tehtyään vuosia sitten monivuotisen sopimuksen, jonka palkkataso oli suhteessa tasoonsa nähden heikko.


title: Shawn Kemp

text: Kemp kaupattiin syyskuussa 1997 Cleveland Cavaliersiin, jossa hän sai viiden miljoonan dollarin palkankorotuksen. Kemp kärsi kuitenkin läpi Cavaliersissä vietetyn uran aikana paino-ongelmista. Siitä huolimatta hän oli joukkueen paras pistemies ja teki parhaimmillaan yhdellä kaudella 20 pistettä ottelua kohden.


title: Shawn Kemp

text: Elokuussa 2000 Kemp kaupattiin Portland Trail Blazersiin ja Cavaliers sai vaihdossa Gary Grantin. Kempin ura kuitenkin kärsi laskusuunnan. Paino-ongelmien lisäksi hän syyllistyi alkoholin ja kokaiinin väärinkäyttöön ja vietti ensimmäisen kautensa päihdekuntoutuskeskuksessa. Kahden kauden jälkeen Portland purki Kempin sopimuksen kesken kauden.


title: Shawn Kemp

text: Syyskuussa 2002 Kemp siirtyi vapaana-agenttina Orlando Magiciin ja joutui tekemään huomattavan palkanalennuksen. Hän auttoi joukkueensa pudotuspeleihin ja oli Magicin sisäisen pistepörssin viidenneksi paras. Magic putosi kuitenkin ensimmäisellä pudotuspeli kierroksella hävittyään Detroit Pistonsille voitoin 4-3.


title: Shawn Kemp

text: Kemp yritti palata takaisin NBA:han kaudella 2005–2006 ja oli harjoitellut usean kuukauden ajan ollakseen valmis siirtymään Dallas Mavericksin miehistöön pudotuspelejä varten. Kemp ei kuitenkaan ilmestynyt paikalle, jonka syytä ei julkistettu. Mavericks yritti järjestää toisen harjoituksen, mutta NBA:n liitto ei suostunut myöntämään lupaa ellei joukkue olisi tarvinnut 16 pelaajaa loukkaantumisten myötä. Sittemmin Kemp yritti palata kaudeksi 2006–2007 ja kävi neuvotteluja Denver Nuggetsin ja Chicago Bullsin kanssa, mutta kumpikaan seuroista ei tehnyt sopimusta Kempin kanssa.


title: Shawn Kemp

text: Elokuussa 2008 Kemp allekirjoitti vuoden mittaisen sopimuksen Italian pääsarjassa pelanneen Premiata Montegranaron kanssa. Hän pelasi kolme harjoitusottelua, kunnes palasi takaisin kotiin Houstoniin Hurrikaani Iken aiheuttamien tuhojen myötä. Kemp ei palannut takaisin Italiaan ja hänen sopimuksensa purettiin.


title: Sulimovinkoira

text: Sulimovinkoira () on venäläinen koirarotu, joka polveutuu lapinporokoiran ja turkmenistanilaisen kultasakaalin risteytyksestä.


title: Sulimovinkoira

text: Sulimovinkoiran jalostusohjelma alkoi vuonna 1975. Sen aikana lapinporokoiranartun täytyi hoitaa sakaalin urospentuja, jotta sakaalit leimautuisivat koiriin. Naarassakaalit hyväksyivät urospuoliset siperianhuskyt helpommin. Sakaalin ja koiran väliset risteytykset olivat vaikeita kouluttaa, minkä vuoksi niitä risteytettiin edelleen puhtaiden huskyjen kanssa. Nämä neljäsosasakaalit olivat pieniä, ketteriä ja koulutettavia ja niillä oli erinomainen hajuaisti. Niitä alettiin kutsua sulimovinkoiriksi rodun luojan Klim Sulimovin mukaan.


title: Sulimovinkoira

text: Sulimov esitteli rodun Aeroflot'n turvallisuusosastolle. Rodun pääasiallinen käyttötarkoitus on ollut edistää lentokentän turvallisuutta pommikoirana. Sulimov sanoo: "Koirissa yhdistyvät arktisten, -70 C:ssä työskentelemään kykenevien poropaimenkoirien ja +40 C:n helteissä elävien sakaalien ominaisuudet. Ne sopeutuvat täydellisesti maahamme."


title: Sulimovinkoira

text: Rotua alettiin käyttää pommien etsintään vasta vuonna 2002. Nykyisin Aeroflot'lla on käytössään 25 sulimovinkoiraa Sheremetyevo'n lentokentällä Moskovassa. Tulevaisuudessa rotu saatetaan hyväksyä viralliseksi työkoiraroduksi.


Jalkapallon alle 19-vuotiaiden Euroopan-mestaruuskilpailut on Euroopan jalkapalloliiton UEFA:n mestaruusturnaus alle 19-vuotiaista pelaajista koostuville maajoukkueille. Se on järjestetty eri muotoisena ja eri nimillä vuodesta 1948 alkaen.


title: Jalkapallon alle 19-vuotiaiden Euroopan-mestaruuskilpailut

text: Alle 19-vuotiaiden EM-kisojen edeltäjä oli Kansainvälisen jalkapalloliiton FIFA:n vuosina 1948–1954 järjestämä junioritunaus. Vuonna 1955 sitä alkoi organisoimaan UEFA ja nykyinen nimitys otettiin käyttöön 1980.


text: Vuonna 2001 tapahtuneeseen UEFA:n ikärajojen tarkistukseen saakka turnaus oli kuitenkin tarkoitettu alle 18-vuotiaille. Nykyisillä ikärajoilla EM-kilpailut järjestettiin ensimmäisen kerran vuonna 2002.


text: Vuosina 1955 ja 1956 turnauksessa pelattiin vain alkulohkot.


title: Black Sabbath (kappale)

text: Black Sabbath on brittiläisen Black Sabbath -yhtyeen kappale sen esikoisalbumilta "Black Sabbath" (1970). Se toimii albumin avausraitana ja on merkitty yhtyeen yhdessä tekemäksi.


title: Black Sabbath (kappale)

text: Yhtye nimettiin kappaleen mukaan. Yhtye toimi nimellä Earth, mutta tajuttuaan erään toisen yhtyeen olevan samanniminen, se ryhtyi käyttämään nimeä Black Sabbath. Kappaleen nimi tuli vuonna 1964 julkaistusta samannimisestä elokuvasta. Kappaleen nimi antoi yhtyeen jäsenille saatananpalvojien leiman, vaikka kappale on todellisuudessa saatananpalvonnan vastainen.


title: Black Sabbath (kappale)

text: Yhtyeen basisti Geezer Butler on kertonut, että kappale kertoo osittain hänen omista kokemuksistaan. Hän oli eräänä iltapäivänä lainannut laulusolisti Ozzy Osbournelta 1500-luvun kirjan mustasta magiasta. Seuraavana yönä Butler oli herännyt siihen, kun musta hahmo tuijotti häntä sängyn reunalla, kunnes haihtui ilmaan. Butler kertoi kokemansa Osbournelle, jonka mieleen tapahtunut vahvasti jäi. Kun yhtye ryhtyi soittamaan kappaletta, Osbourne lauloi kappaleen sanat spontaanisti.


title: Black Sabbath (kappale)

text: ”Black Sabbath” alkaa ukkosmyrskyn sekä kirkonkellon äänellä. Kappaleen riffi perustuu tritonukseen, ”diabolus in musicaan”, joka oli keskiajalla kielletty, koska sitä pidettiin ”paholaisen intervallina”. Riffi jatkuu läpi kappaleen lukuun ottamatta sen erillistä loppuosaa.


title: Black Sabbath (kappale)

text: Cover-version kappaleesta ovat tehneet muun muassa Type O Negative- ja Iced Earth -yhtyeet.


title: NBA Jam T.E.

text: NBA Jam T.E., tunnetaan myös nimellä NBA Jam Tournament Edition on Midwayn kehittämä ja Acclaimin tuottama videopeli vuodelta 1994.


title: NBA Jam T.E.

text: Tournament Edition peli jatkoi edeltäjänsä NBA Jam tapaan kaksi vastaan kaksi koripallopeliä, jossa oli lisenssoidut joukkueet ja pelaajat. Pelin pääpiirre oli edelleen sama, jossa pelaajat kykenevät donkkaamaan näyttävästi hyppäämällä tavallista korkeammalle uhmaamalla fysiikan lakeja. Pelissä ei ole rikesääntöjä, joka tarkoitti sitä että pelaaja sai vapaasti rikkoa vastustajaansa saadakseen pallon pois. Lisäksi edellisen osan "on fire" (tulessa) ominaisuutta muutettiin hieman. Mikäli yksi pelaaja onnistui tekemään kolme koria peräkkäin, sen heittotarkkuus parani normaalia tarkemmin siihen asti kunnes vastustaja tekisi korin. Lisäksi ominaisuus loppui mikäli pelaaja onnistuisi tekemään neljä koria peräkkäin.


title: NBA Jam T.E.

text: Lisäominaisuutena Tournament Edition toi mukanaan yhden varapelaajan, jonka sai vaihdettua puoliajalla kentälle haluamansa pelaajan tilalle. Lisäksi pelaajien tilastoihin oli merkitty "injury", jonka vaikutus koski pelaajien taitotason heikkenemistä mitä suurempi luku olisi. Pelissä oli myös mukana piilotettuja joukkueita ja pelaajia. Lisäksi pelaajien taitotilastoja laajennettiin neljästä kahdeksaan, joista uusia olivat syöttäminen, voima, riistäminen, blokkaaminen ja ote. Peliin sai vaihdettua valikosta erikoisominaisuutena mahdollisuuden tehdä muun muassa tavallista enemmän pisteitä kun hyökkäysalueelle ilmestyy "hot spot" tähti, josta heittämällä korin saisi normaalin kahden tai kolmen pisteen sijaan, neljästä yhdeksään pistettä riippuen mikä numero kulloinkin ilmestyy. Kentälle voi ilmestyä myös kirjain kuvakkeita joita keräämällä saa hetkeksi erikoisominaisuuden riippuen myös kuvan kirjaimesta. Mahdollisuus on saada muun muassa tarkempi kolmen pisteen heitto, pommi joka kaataa kaikki kentän pelaajat ja hienompia donkkeja.


title: Venäjänspanieli

text: Venäjänspanieli on venäläinen koirarotu.


title: Venäjänspanieli

text: Venäjänspanieli näyttää paljon cockerspanielilta, paitsi että sillä on lyhyempi, tiiviimpi karvapeite ja pidempi runko. Rotu on pienikokoinen, mutta tanakka. Sen lyhyt, tiivis ja silkkinen karvapeite on korvissa ja raajoissa pitkää. Väritys vaihtelee suuresti, sisältäen yksivärisen, kirjavan, täplikkään, mustan ruskein merkein ja erilaiset yhdistelmät. Pää ja korvat ovat usein tummat.


title: Venäjänspanieli

text: Venäjänspanielin runko on samanlainen kuin metsästykseen käytettävällä käyttölinjaisella cockerspanielilla, mutta sen pidemmät korvat muistuttavat näyttelylinjaisen cockerspanielin korvia. Runko on yleensä pidempi kuin cockerspanielilla, ja toisin kuin viimeksi mainittu, tämä rotu ei ole jakaantunut kahteen eri linjaan.


title: Venäjänspanieli

text:
Sukupuolesta riippumatta koira painaa noin 9,1-16 kg ja on 38-45,1 cm korkea. Tämän perusteella se on samankokoinen cockerspanielin kanssa tai tätä hieman suurempi.
Rotu on energinen ja eloisa. Vaikka se on lintukoira, sitä käytetään myös seurakoirana, koska se on mukavuudenhaluinen ja omistajalleen uskollinen. Se on elämäniloinen, aktiivinen koira, aina valmis leikkimään vastaten mihin tahansa huomionosoitukseen iloisella hännänheilutuksella. Rotu on helppo kouluttaa, siitä saa hyvän vahtikoiran ja se tulee erinomaisesti toimeen lasten kanssa.


title: Venäjänspanieli

text: Venäjänspanieli on nuorin venäläisistä lintukoirista. Se kehitettiin vuonna 1951 Toisen maailmansodan jälkeisessä Neuvostoliitossa risteyttämällä keskenään cockerspanieli, englanninspringerspanieli ja muita spanielirotuja. Tästä huolimatta venäjänspanieli-nimellä tunnettu rotu on mainittu Uudessa Seelannissa jo vuonna 1891.


title: Venäjänspanieli

text: Ensimmäinen Venäjällä rekisteröity spanieli oli metsästystä harrastaneen suurherttua Nicholas Nikolaevichin musta cockerspanieli 19. vuosisadan loppupuolella. Jalojen yhteyksien vuoksi eri rotuisia spanieleja tuotiin tämän jälkeen Moskovaan ja Pietariin. Joitain käytettiin metsästykseen, mutta pienemmille spanieleille ei ollut käyttöä linnunmetsästyksessä Venäjän ilmasto- ja maasto-olosuhteista johtuen.


title: Venäjänspanieli

text: 20. vuosisadan alkupuolella alkoi pidempiraajaisten spanieleiden valikoiva jalostus; erityisesti maahantuomalla englanninspringerspanieleita, jotta venäjänspanieli saatiin kehitettyä. 1930-luvun loppupuolella Moskovassa ja Sverdlovskissa oli paljon spanieleita jotka eivät sopineet minkään tietyn spanielin rotumääritelmään, mutta joita ei myöskään oltu vielä määritelty nykyiseksi venäjänspanieliksi. Tarkoituksenmukainen jalostus Toisen maailmansodan jälkeen johti venäjänspanielin alkuperäisen rotumääritelmän kirjoittamiseen vuonna 1951. Uudet versiot julkaistiin vuosina 1966 ja 2000.


title: Venäjänspanieli

text: Rodun suosio Venäjällä nousi 1990-luvun alkupuolen jälkeen, mistä lähtien moskovalaisissa koiranäyttelyissä on nähty vuosittain 120-131 yksilöä. Se on nykyisin yksi maan suosituimmista metsästyskoirista irlanninsetterin ohella. Tästä huolimatta sitä ei tavattu ulkomailla ennen 1990-lukua eikä yksikään suurempi kennelliitto ole vielä hyväksynyt sitä. Vuonna 2002 Yhdysvaltoihin perustettiin Venäjänspanieli-yhdistys jotta tietämys Venäjän ulkopuolellakin kasvaisi ja ulkomaalaiset omistajat voisivat rekisteröidä koiransa.


title: Venäjänspanieli

text: Tämän lähinnä metsästyskoiraksi jalostetun rodun tehtävä on löytää lintu, ajaa se ilmaan ja noutaa se käskystä kun metsästäjä on saanut sen ammuttua. Venäjänspanieli soveltuu työskentelemään yhtä hyvin soilla ja pelloilla kuin metsissäkin, sekä lintujen että kaniinien ja muun pienriistan metsästykseen. Rotu on suosittu myös kotimaassaan koska sen pieni koko tekee siitä helppohoitoisen kiireisissä kaupungeissa, kuin myös helposti metsästysalueille siirrettävän.


title: Venäjänspanieli

text: Vaikka suurimmat kennelliitot eivät ole rotua tunnustaneet, se on hyväksytty Continental Kennel Club'ssa, Kansainvälisten Koirien Yhdistyksessä, Pohjois-Amerikan Kennelklubissa ja Universaalissa Kansainvälisessä Kennelklubissa.


title: Venäjänspanieli

text: Kuten kaikkien pitkäkorvaisten spanielien, venäjänspanielin korvat tulee tutkia säännöllisesti tulehdusten välttämiseksi. Sillä on taipumusta lihoa helposti, mikä voidaan estää säätelemällä ruuan määrää. Se saattaa altistua ruoka-aineallergioille, jotka yleensä tunnistetaan 1-5 kuukauden iässä. Yleisimmät allergeenien aiheuttajat ovat kana ja porkkana. Muita nykyisin tunnettuja rotukohtaisia terveysongelmia ei esiinny.


title: Walesinkettukoira

text: Walesinkettukoira ("Bytheuad") on walesiläinen koirarotu, yksi neljästä kettukoirasta.


title: Walesinkettukoira

text: Walesinkettukoira muistuttaa englanninkettukoiraa. Sen karvapeite on kovaa ja karkeaa ja väritys punainen valkoisin merkein. Säkäkorkeus on 61 cm ja paino 34kg.


title: Walesinkettukoira

text: Walesinkettukoiraa on käytetty metsästyskoirana monien vuosisatojen ajan, jolloin se on elänyt ja metsästänyt ajueina. Se on sopeutunut metsästämään kivisellä ja vuoristoisella maaperällä Walesissa. Rodun erinäiset piirteet tekevät siitä epäsopivan työskentelemään Yhdistyneen Kuningaskunnan muissa osissa, joissa tiet ja junaradat ovat lähellä metsästysalueita. Metsästyksen kieltäminen vaikuttaisi walesinkettukoiraan katastrofaalisesti, koska sitä on jalostettu Walesin kukkuloiden ajokoiraksi muinaisista ajoista lähtien. Se on englantilaisia ajokoiria hitaampi, minkä vuoksi se ei ole yhtä suosittu. Koulutettuna walesinkettukoira on erittäin tottelevainen ja reagoi oitis metsästäjän käskyihin. Lannistumattoman metsästysviettinsä vuoksi rotu on täysin soveltumaton kotikoiraksi.


title: Walesinkettukoira

text: Walesinkettukoira on Britteinsaarten alkuperäisrotu, joka polveutuu karkeakarvaisesta "segussi"-rodusta joka eli Pohjois-Euroopassa Rooman valtakunnan aikoihin. Keskiajalta 20. vuosisadan alkuun bardit, joilla oli aina erityinen paikkansa walesiläisessä yhteiskunnassa, lauloivat oodeja ajokoirille. Usein he nimesivät yksittäisiä koiria ja ylistivät niiden ominaisuuksia. "Walesin muinaiset lait jotka oli kirjoitettu Hywel Dda -alueen aikaan (942–948 j.a.a.) määrittivät koulutetulle walesinkettukoiralle 240 pencen arvon, ja kouluttamattomalle 120 pencen arvon. Hyväkuntoinen hevonen oli samaan aikaan vain 120 pencen arvoinen."


title: Walesinkettukoira

text: Walesinkettukoira-järjestö on hyväksynyt rodun. Se on pitänyt jalostuskirjaa vuodesta 1922 ja suojellut rodun puhtautta vuodesta 1928 lähtien. Järjestö perustettiin "suojelemaan ja tukemaan walesinkettukoiraa erillisenä brittiläisenä rotuna."


title: Walesinkettukoira

text: Koska koirien kanssa metsästys kiellettiin Britanniassa, useat järjestöt ovat tarjoutuneet rekisteröimään walesinkettukoiran harvinaisena lemmikkinä.


title: CD La Muela

text: Club Deportivo La Muela on jalkapalloseura, joka tulee La Muelan kaupungista Espanjata. Joukkue on perustettu vuonna 2005 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 1 500-paikkainen Ciudad Deportiva.


title: CD La Muela

text: Joukkue nousi ensimmäistä kertaa historiassaan maan alimmalle kansalliselle sarjatasolle Tercera Divisióniin kaudeksi 2008–2009. Pelattuaan kaksi kautta Tercerassa se nousi jälleen sarjaporrasta ylemmäksi Segunda División B:hen.


title: Kunminginsusikoira

text: Kunminginsusikoira (kiinaksi "昆明狼狗"; "Kunming Langgou") on kiinalainen koirarotu.


title: Kunminginsusikoira

text: Kunminginsusikoira muistuttaa saksanpaimenkoiraa, mutta on lyhytkarvaisempi ja selästä korkeampi. Häntä on koiran ollessa innostunut usein korkealle kiertynyt. Perusväritys vaihtelee vaaleasta oljenkeltaisesta syvään ruosteenruskeaan, minkä lisäksi koiralla tulee olla musta kuono ja satula. Säkäkorkeus on 64–68 cm ja paino 30-38 kg.


title: Kunminginsusikoira

text: Rotu luotiin 1950-luvun alkupuolella jotta Yunnaniin saataisiin tarvittavia sotakoiria. 10 koiraa tuotiin Kunmingiin armeijan K9-koulutusohjelmasta Pekingistä vuonna 1953. Lähteistä ei käy ilmi, minkä rotuisia kyseiset koirat olivat. Nämä 10 koiraa olivat riittämättömiä välittömään avuntarpeeseen, joten lisäksi haalittiin kokoon 50 sopivaa kotikoiraa Kunmingistä ja 40 samankaltaista koiraa Guiyangin kaupungista Guizhoun provinssista. Koulutuksen jälkeen näistä 90 'siviilikoirasta' valittiin 20 parasta.


title: Kunminginsusikoira

text: 10 Pekingin 'susikoiraa', nämä 20 'siviilikoiraa' ja lisäksi 10 Saksasta tuotua paimenkoiraa muodostivat perustan josta kunminginsusikoira jalostettiin. Kiinan julkinen turvallisuusvirasto tunnusti sen viralliseksi roduksi vuonna 1988. Kiinan armeija ja poliisi käyttävät rotua työkoirana, mutta myös siviilit pitävät sitä vahti- ja vartiokoirana.


title: Orihuela CF

text: Orihuela Club de Fútbol on jalkapalloseura, joka tulee Orihuelan kaupungista Espanjasta. Joukkue on perustettu vuonna 1993 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 5 000-paikkainen Estadio Municipal Los Arcos.


title: Orihuela CF

text: Joukkue nousi alimmalle kansalliselle sarjatasolle Tercera Divisióniin ensimmäistä kertaa kaudeksi 1997–1998. Viisi kautta myöhemmin se nousi Segunda División B:hen, mutta pelasi siellä vain yhden kauden ajan.


title: Xiasinkoira

text: Xiasinkoira (kiinaksi "Xiasi Quan" tai "Bai Long Quan") on kiinalainen koirarotu.


title: Xiasinkoira

text: Xiasinkoiralla on hoikka, lihaksikas runko, pehmeät käpälät ja voimakkaat raajat – kaikki ominaisuuksia, jotka auttavat sitä seuraamaan nopeaa ja ketterää riistaa. Pää on kookas, korvat suipot, silmät pienet ja suu leveä. Nahka näyttää punertavalta kirsun, suun ja korvien ympärillä. Rungon pituuden suhde korkeuteen on 1:1. Karvapeite on lyhyt ja valkoinen. Paino vaihtelee 10–30 kg:n välillä ja säkäkorkeus 43–51 cm:n välillä.


title: Xiasinkoira

text: Xiasinkoiralla on tarkka hajuaisti, minkä lisäksi se on uskomattoman nopea ja sisukas. Vaikka se ei anna armoa riistalle tai vihollisille, se on omistajalleen erittäin uskollinen ja rakastava. Se on sopeutuvainen ja helppo kouluttaa.


title: Xiasinkoira

text: Xiasinkoira on kotoisin Guizhoun provinssista. Koska se on pääasiassa jalostettu Xiasin kylässä Majiangin kaupungissa, sen virallinen nimi on xiasi quan, vaikka miao-ryhmän jäsenet kutsuvat sitä nimellä bai long quan. Rotu jalostettiin metsästyskoiraksi, ja sillä onkin tiettyjä erikoislaatuisia piirteitä jotka tekevät siitä ihanteellisen tähän työhön.


title: Hilla Limann

text: Hilla Limann (12. joulukuuta 1934 – 23. tammikuuta 1998) oli ghanalainen poliitikko ja diplomaatti, joka toimi maansa presidenttinä vuosina 1979–1981. Hän opiskeli Lontoossa ja Pariisissa, ja aloitti uransa valtionhallinnossa Euroopan asioista vastaavana virkamiehenä ulkoministeriössä 1960-luvun lopussa. Hän edusti maataan Togossa ja Sveitsissä, kunnes palasi Ghanaan vuonna 1975. Kun sotilashallinto salli puolueiden toiminnan, Limann asettui ehdokkaaksi ja voitti vaalit hiukan yllättäjänä. Kaksi vuotta myöhemmin sotilaat kaappasivat vallan takaisin itselleen Jerry Rawlingsin johdolla.


title: Aito Iskelmä Harju & Pöntinen

text: Aito Iskelmä Harju & Pöntinen on suomalainen televisiokanava, jolla soitetaan suomalaista iskelmämusiikkia. Ohjelmatuotantoa ei ole, vaan kuvaruudussa näkyy kuvapankeista hankittuja kuvia. Kanavan näkyvyysalueella asuu yli 90 prosenttia suomalaisista. Kanava tavoitti keskimäärin joka kuukausi 667.000 suomalaista ja viikossa 310.000 katsojaa.


title: Aito Iskelmä Harju & Pöntinen

text: Kanavan muodostivat aiemmin SBS Finlandin Iskelmä ja Kevyt Kanavan omistaman Etelä-Pohjanmaan Viestinnän Harju & Pöntinen. Molemmat olivat toimineet kuitenkin itsenäisinä kanavina. SBS Finland tuotti Iskelmän ohjelmaa klo 6.00–18.00 ja Etelä-Pohjanmaan Viestintä tuotti Harju & Pöntisen lähetykset klo 18.00–6.00, mutta kesä-heinäkuussa 2013 Harju & Pöntinen alkoi näkyä ympärivuorokautisesti ja kanavapaikalla aiemmin näkynyt SBS:n Iskelmä-radiokanava lopetti lähetykset digi-tv-verkossa. Syyskuussa 2016 kanavan nimeksi tuli Aito Iskelmä Harju & Pöntinen. Kanava kantaa Hannu Harjun ja Kai Pöntisen nimeä.


title: Aito Iskelmä Harju & Pöntinen

text: Kanavalla soitetaan Maamme-laulu joka päivä kello 0.00.


title: Ksantosiinimonofosfaatti

text: Ksantosiinimonofosfaatti (CHNOP) on nukleotidi ja esiintyy eliöissä osana puriinien aineenvaihduntaa.


title: Ksantosiinimonofosfaatti

text: Ksantosiinia muodostuu elimistössä, kun inosiinimonofosfaatista poistetaan vetyä inosiinimonofosfaattidehydrogenaasientsyymin katalysoimana entsyymi tarvitsee kofaktorikseen NAD-molekyylin. Ksantosiinimonofosfaattiin liitetään glutamiinista aminoryhmä guanosiinimonofosfaattisyntaasin avulla, jolloin muodostuu guanosiinimonofosfaattia.


title: Ksantosiinimonofosfaatti

text: Ksantosiinin määrittämistä korkean erotuskyvyn nestekromatografian avulla voidaan käyttää inosiinimonofosfaattidehydrogenaasin aktiivisuuden määrittämiseen. Tätä tietoa voidaan käyttää hyväksi määritettäessä sopivaa merkaptopuriinilääkitystä erityisesti lasten akuutin lymfaattisen leukemian hoitoon.


title: Emirates Cup

text: Emirates Cup on vuosittainen kaksi päivää kestävä jalkapalloturnaus, johon osallistuu neljä seurajoukkuetta. Turnauksen järjestää Englannin Valioliigan seura Arsenal. Arsenal on voittanut turnauksen neljä kertaa.


title: Ga-Adangbet

text: Ga-Adangbet on etninen ryhmä, joka elää etupäässä Ghanassa Accraa ympäröivillä tasangoilla. Länsiosien asukkaita kutsutaan nimellä gat itäosien adangbet. Molempien ryhmien kielet ovat kehittyneet samasta kantakielestä, mutta nykyisin niiden puhujat eivät suoraan ymmärrä toisiaan. Gan puhujia arvioitiin vuonna 2004 olevan noin 600 000, adangben puhujia vuonna 2006 vain 2200, joista suurin osa Togon puolella.


title: Ga-Adangbet

text: Ryhmän alkuperästä on ristiriitaisia käsityksiä: heidän on sanottu tulleen nykyisille asuinsijoilleen joko Accran itäpuolelta tai Länsi-Afrikan rannikolta. Nykyisillä asuinsijoillaan he ovat ilmeisesti asuneet ainakin 1200-luvulta asti.


title: Ga-Adangbet

text: Arkeologisten löytöjen valossa gat näyttävät olleen hirssinviljelijöitä, mutta nykyisin he asuvat vanhoissa kalastajakylissä. Ghanan pääkaupunki Accra on noussut ga-asutuksen keskelle, mutta perinteinen kulttuuri kylissä on silti säilynyt.


title: Ga-Adangbet

text: Gaiden modernia perinnettä ovat erityiset ruumisarkut, jotka muotoillaan vainajan harrastusten ja mieltymysten mukaan. Arkku voi olla auton, urheilujalkineen tai vaikka lempijuomapullon muotoinen. Perinne on alkanut 1900-luvun loppupuolella.


title: Gat

text: Gat tarkoittaa seuraavia asioita:


title: Kuuden tunnin kello

text: Kuuden tunnin kello on Thaimaassa käytössä oleva perinteinen tapa ajan ilmaisemiseksi. Thaimaan virallinen tapa ajan merkitsemiseksi on 24 tunnin kello. 6 tunnin kellossa vuorokausi jakautuu 4 osioon, joista kukin kestää 6 tuntia:Nimitysten uskotaan juontavan juurensa ajan merkitsemiseen käytetyistä välineistä. Gongia käytettiin ajan ilmoittamiseen päiväsaikaan ja rumpua öisin. Ilmaisu "mong" on onomatopoeettinen ja muistuttaa gongin muodostamaa ääntä. Vastaavasti "thum" muistuttaa rummun lyömisestä aiheutuvaa ääntä. "Ti" on lyömistä tai iskemistä tarkoittava verbi. "Chao" tarkoittaa aamua ja "bai" iltapäivää.


title: Ghanan linnoitukset ja linnat

text: Ghanan linnoitukset ja linnat ovat siirtomaa-aikaisia rakennuksia, joita on säilynyt Ghanan rannikolla. Ne on rakennettu vuosien 1482 ja 1786 välisenä aikana. Linnat toimivat aikoinaan lähinnä portugalilaisten perustamien kauppareittien solmukohtina. Yksitoista linnaa tai linnoitusta on valittu Unescon maailmanperintöluetteloon vuonna 1979.


title: Ghanan linnoitukset ja linnat

text: Näitä linnoja ja linnoituksia ovat


title: Ghanan linnoitukset ja linnat

text: Elminan linna on Ghanan linnoista vanhin, ja vanhin eurooppalaisten rakentama rakennus Saharan eteläpuolella. Se valmistui 1482. Portugalilaiset alkoivat perustaa Elminaan kauppapaikkaa 1470-luvullaan havaittuaan siellä käydyn vilkkaan kultakaupan. 1600-luvulla kultakauppa korvaantui orjakaupalla.


title: Ghanan linnoitukset ja linnat

text: Cape Coastin linna on alkujaan ruotsalaisten rakentama linna. Puinen linnoitus valmistui vuonna 1653, ja sitä kutsuttiin nimellä "Carolusborg" tai "Karlsborg" kuningas Kaarle X Kustaan mukaan. Linnoitus rakennettiin kullan, eebenpuun ja orjien kauppaa varten Vuonna 1663 tanskalaiset valtasivat koko ruotsalaisten hallinnoiman rannikkoalueen, ja linnoitus joutui englantilaisille. Puulinnoitus on myöhemmin korvattu kivisellä.


title: Iskelmäiltama

text: Iskelmäiltama on Radio Helsingissä lähetettävä vanhaan suomalaiseen musiikkiin erikoistunut radio-ohjelma.


title: Iskelmäiltama

text: Ohjelman musiikillinen linja kattaa kaiken Suomessa levytetyn musiikin 1900-luvun alusta 1980-luvun loppuun. Musiikin pääpaino on 1950- ja 1960-lukujen iskelmällä, popilla ja rock'n'rollilla, 1970-luvun folkilla ja suomigroovella sekä 1970-80-lukujen diskolla.


title: Iskelmäiltama

text: Iskelmäiltaman toimittajat Olli Sirén ja Mikko Mattlar ovat helsinkiläisiä dj:tä, jotka ovat soittaneet mm. We Love Helsinki -yhteisön suosituissa iskelmätansseissa.


title: Iskelmäiltama

text: Iskelmäiltaman lähetykset alkoivat syyskuussa 2009. Ohjelma lähetetään joka toinen perjantai klo 20-22.


title: Luopiot

text: Luopiot ("Renegades") on 2. kesäkuuta 1989 ensi-iltansa saanut toimintaelokuva, jonka pääosissa näyttelevät Kiefer Sutherland ja Lou Diamond Phillips. Elokuva ei ollut suurempi menestys, ja lipputuloja elokuva tuotti keskinkertaisesti. Ohjaaja Jack Sholder siirtyi elokuvan jälkeen ohjaamaan lähinnä pelkkiä tv-elokuvia.


title: Luopiot

text: Buster McHenry (Kiefer Sutherland) on poliisi, joka on poikennut jopa hieman kaidalta polulta ja toimii poliisin peitevakoojana, ja tehtävässään sotkeutuu myös ryöstöön. Ryöstön tiimellyksessä Busteria ammutaan. Nuori intiaaniheimon jälkeläinen nimeltä Hank Storm (Lou Diamond Phillips) auttaa hänet pois. Kaksikko aloittaa tiimityön, ja alkaa selvittää toisen, kuolleen intiaanin murhaa. Ensi alkuun kaksikko ei tule toimeen ollenkaan, mutta lopulta tiimityö alkaa kuitenkin sujua.


title: Arkansas’n kuvernööri

text: Arkansas’n kuvernööri on Arkansas’n osavaltion toimeenpanovallan haltija ja kansallisen vartioston ylipäällikkö. Nykyinen kuvernööri on demokraatti Mike Beebe tammikuusta 2007 lähtien. Yksi kuvernööri on yltänyt Yhdysvaltain presidentiksi: Bill Clinton.


title: Arkansas’n kuvernööri

text: Vuosina 1819–1836 Arkansas oli Yhdysvaltojen territorio, joka ei kuulunut mihinkään osavaltioon. Sinä aikana Arkansas’n kuvernööreinä olivat:


title: Arkansas’n kuvernööri

text: Vuonna 1836 Arkansas muutettiin Yhdysvaltojen osavaltioksi. Sen jälkeen kuvernööreninä ovat toimineet:


title: Pyhäselän vaakuna

text: Pyhäselän vaakuna oli Pyhäselän kunnan tunnus. Vaakunan aihe viittaa kunnan nimeen; sen vesilehvät järvenselkään ja niiden muodostama ristiasetelma pyhä–sanaan.


title: Pyhäselän vaakuna

text: Vaakunan selitys on ”punaisessa kentässä viisi hopeista vesilehvää asetettuina 1 + 3 + 1.” Vaakunan on suunnitellut Heikki Paaer, ja Pyhäselän kunnanvaltuusto hyväksyi sen kokouksessaan 28. kesäkuuta 1955. Sisäasiainministeriö vahvisti vaakunan käyttöön 19. lokakuuta samana vuonna.


title: Pyhäselän vaakuna

text: Vaakuna jäi epäviralliseksi kotiseutuvaakunaksi 2009, kun Pyhäselkä liittyi yhdessä Enon kanssa osaksi Joensuun kaupunkia.


title: Jukka Rantala

text: Jukka Rantala (s. 1. elokuuta 1975 Rauma) on entinen suomalainen jalkapalloilija. Rantalan pelipaikka oli keskikentän keskellä puolustavassa roolissa.


title: Jukka Rantala

text: Rauman Pallo-Iiroissa uransa aloittanut Rantala pelasi Veikkausliigassa yhteensä 111 ottelua Kuusysissä ja Valkeakosken Hakassa. Ensiesiintymisensä pääsarjatasolla hän teki 30. huhtikuuta 1995 Kuusysin kohdatessa TPV:n. Rantala voitti Hakassa Suomen mestaruuden kausina 1998 ja 1999 sekä Suomen Cupin vuosina 1997 ja 2002. Hän pelasi yhden kauden myös Yhdysvalloissa, jossa hän edusti toiseksi korkeimmalla sarjatasolla pelannutta Charleston Batteryä.


title: Nir Davidovich

text: Nir Davidovich on israelilainen jalkapallomaalivahti. Hänen seurajoukkueensa on Maccabi Haifa.


title: Bratz Kidz

text: Bratz Kidz ovat Bratz-nukkesarjaan kuuluvia lapsinukkeja. Nuket ovat noin 6 cm ja lyhyempiä kuin normaalit Bratz-nuket.


title: Bratz Kidz

text: Bratz Kidz perustuu alkuperäiseen Bratz nukkeihin:


title: Granville Hedrick

text: Granville Hedrick (2. syyskuuta 1814 – 22. elokuuta 1881) on eräs myöhempien aikojen pyhien liikkeen varhaisia johtajia. Hän oli eräs niistä, jotka esittivät olevansa Myöhempien Aikojen Pyhien Jeesuksen Kristuksen kirkon laillisia johtajia profeetta Joseph Smithin kuoleman jälkeen 1844. Hedrickistä tuli Kristuksen kirkko (temppelin paikka) -nimisen yhteisön johtaja. Monien muiden mormonististen yhteisöjen tavoin se katsoo olevansa Joseph Smithin perustaman uskonliikkeen legitiimi seuraaja. Kirkon jäseniä kutsutaan sen perustajan mukaan usein hedrickiläisiksi.


title: Granville Hedrick

text: Granville Hedrick kastettiin Myöhempien Aikojen Pyhien Jeesuksen Kristuksen kirkon jäseneksi vuonna 1843. Hänet asettiin myös vanhimmaksi kirkon pappeudessa. Hedrick erkani kuitenkin pian kirkon yhteydestä. Hedrick palasi kirkon yhteyteen pian Smithin kuoleman jälkeen 1844, ja hänet kastettiin uudelleen.


title: Granville Hedrick

text:
Smithin kuoltua useat hänen läheisistä työtovereistaan, kuten Brigham Young, Sidney Rigdon ja James Strang katsoivat olevansa Smithin laillisia ja oikeutettuja seuraajia. Hedrick matkusti ensin Nauvoohon Illinois'hin liittyäkseen Brigham Youngin johtamiin pyhiin. Olosuhteet Nauvoossa kävivät kuitenkin pian hänelle liian vaarallisiksi. Hän lähti Nauvoosta Crow Creekiin, jossa hän liittyi Gladden Bishopin johtamaan ryhmittymään.
Hedrick ei seurannut Youngin johtamaa pyhien pääosaa Ison Suolajärven laaksoon nykyisen Utahin alueella, vaan hän jäi itään preerian pyhien keskuuteen. Vuonna 1863 hänet nimettiin itäisten, apostoli John E. Pagen johtamien preeriapyhien apostoliksi. Heinäkuussa 1863 hänet nimettiin kyseisen ryhmittymän kirkon presidentiksi ja "profeetaksi, näkijäksi ja ilmestyksensaajaksi" edesmenneen Joseph Smithin tapaan.


title: Granville Hedrick

text: Pian tämän jälkeen Hedrick kertoi alkaneensa saada ilmoituksia, joiden mukaan profeetta Joseph Smithin, joka alun alkaen oli ollut Jumalan valitseman profeetta, ylpeys oli johtanut hänet harhaan ja hänestä oli tullut "langennut profeetta". Hedrickin mukaan hän oli omaksunut elämänsä loppupuolella oppeja ja käytäntöjä, jotka olivat Raamatun ja Mormonin kirjan vastaisia. Eräs näistä harhakäsityksistä oli Hedrickin mukaan kirkon presidentin viran luominen ja ensimmäisen presidenttikunnan muodostaminen. Saamiensa ilmoitusten mukaisesti Hedrick luopui asemastaan kirkon presidenttinä. Hän ilmoitti olevansa vastedes vain kirkon johtava vanhin (virka, jonka Kristuksen kirkko (temppelin paikka) lopetti vuonna 1925). Hänen mukaansa apostolien tuli johtaa kirkkoa kollegiaalisesti ja tasa-arvoisesti. Muita Smithin loppukauden vääriä oppeja olivat hänestä moniavioisuus, monijumalaisuus ja ihmisen mahdollisuus kehittyä jumalaksi, kymmenysten laki ja ylipapin viran luominen.


title: Granville Hedrick

text: 24. huhtikuuta 1864 Hedrick kertoi saaneensa ilmestyksen, jonka mukaan Kristuksen kirkon jäsenten tuli palata Jacksonin piirikunnassa sijaitsevaan Independenceen Missourissa. Joseph Smithin aikoinaan saaman profetian mukaan Independence tuli olemaan paikka, jonne viimeisinä aikoina tultaisiin pystyttämään Herran temppeli. Talvella 1867 noin 60 hedrickiläistä muutti Jacksonin piirikuntaan; he olivat ensimmäiset pyhät alueella sen jälkeen kun Smithin seuraajat oli karkotettu sieltä 1830-luvulla. 1877 Hedrickin johtama kirkko hankki omistukseensa alueen, jolle viimeisten aikojen temppeli Smithin saaman profetian mukaan tuli rakentaa. Tämän mukaan Hedrickin seuraajat alkoivat kutsua kirkkoaan nimellää Kristuksen kirkko (temppelin paikka). Yhteisö on useaan otteeseen pyrkinyt rakentamaan temppelin, kuitenkaan siinä onnistumatta. Kirkkoon kuuluu tänä päivänä noin 5000 jäsentä.


title: Granville Hedrick

text: Hedrick kuoli Independencessä 22. elokuuta 1881. Hänet on haudattu "Hedrickin hautausmaahan" noin viisi kilometriä temppelialueen kaakkoispuolelle.


title: Tatami

text: Tatami () on perinteinen japanilainen suorakulmion muotoinen matto, jota käytetään lattioiden päällystämiseen japanilaistyylisissä huoneissa. Tatamimatot ovat Japanin eri alueilla hiukan eri kokoisia, mutta yhden tatamin mitat ovat aina 2:1, esimerkiksi 6 "shakua" 3 "sunia" (noin 190 cm) x 3 "shakua" 1,5 "sunia" (noin 95 cm). Japanilaisessa arkkitehtuurissa tatami on toistuva modulimitta, joka määrittää pilareiden sijainnit, liukuovien ja muiden aukkojen mitat ja niin edelleen. Modulimitan käyttö on mahdollistanut maan perinteisessä rakentamisessa korkealuokkaisen käsityötaidon ja standardisoitujen detaljiratkaisujen kehittymisen. Huoneiden kokoa mitataan Japanissa edelleen tatameissa.


title: Tatami

text: Tatamiin kuuluu runko ("doko"), päällys ("omote") ja reunus ("heri"). Runko valmistetaan perinteisesti riisin oljista, jotka puristetaan kasaan. Nykyään voidaan käyttää kuitenkin myös muita materiaaleja, kuten polystyreeniä tai puukuitulevyjä. Päällys valmistetaan röyhyvihvilän ("igusa") ruo’oista ja sidotaan yhteen hamppu- tai puuvillalangalla. Myös tatamien reunukset olivat aiemmin hamppua tai puuvillaa, mutta nykyisin pikemminkin synteettistä kuitua. Reunukset voivat olla yksivärisiä tai kuvioituja ja värikkäitä, esimerkiksi temppeleissä tai "tokonoma"-syvennysten tatameissa.


title: Kyläjärjestysohje

text: Vuoden 1742 kyläjärjestysohje, toiselta nimeltään mallikyläjärjestys, hyväksyttiin Ruotsin vuosien 1740–41 valtiopäivillä sekä lähetettiin maaherroille kiertokirjeenä 20.2. 1742. Ohjeen tarkoituksena oli peltojen tuotantokyvyn lisääminen niin, että valtakunnan omavaraisuus turvattaisiin, koska suuressa Pohjan sodassa oli menetetty maan tärkein vilja-aitta Itämeren maakunnat. Aloite kyläjärjestysohjeen laatimiseksi lähti eteläruotsalaisista aatelisista tilanomistajista, joiden hallitsemissa kyliin oltermanneja oli valittu jo vanhastaan. Valtiopäivillä mallikyläjärjestykselle saatiin kaikkien säätyjen suostumus.


title: Kyläjärjestysohje

text: Maaherroille lähetetty kiertokirje sisältää esipuheen ja mallikappaleen, jonka pohjalta kukin kylä sai itse laatia oman kyläjärjestyksensä. Vuoden 1742 kyläjärjestysohjeessa on 37 pykälää, joista yhdeksän käsittelee kylähallinnon organisaatiota ja loput kyläyhteisön taloudenpitoon liittyvää yhteistoimintaa. Mallikyläjärjestyksessä on määräyksiä aitojen, veräjien, ojien sekä kyläteiden rakentamisesta ja kunnossapidosta, sarkajakoisten peltojen, niittyjen, yhteismetsän ja kalavesien käytöstä, paimenten pidosta ja laiduntamisesta sekä kylän paloturvallisuudesta ja yhteisestä kaivosta. Tilattoman väen kylään ottamista rajoittaa yksi pykälä.


title: Kyläjärjestysohje

text: Vuoden 1742 kyläjärjestysohje muodosti kylähallinnon perustan laajassa osassa Ruotsin valtakuntaa ja se siirsi eteläruotsalaisen perinteen maan muiden osien käyttöön. Vaikka mallikyläjärjestys oli tarkoitettu sarkajakoiseen yhteiskuntaan, se saattoi toimia tiheästi asutuissa ryhmäkylissä isonjaon jälkeen, jos jako oli toteutettu puutteellisesti. Suomessa oltermannihallinto saattoi käytännössä tulla kysymykseen ainoastaan läntisen ja eteläisen Suomen maakunnissa.


title: Kyläjärjestysohje

text: Oltermannilaitoksen juurtumista Suomeen ehkäisivät maan kieliolot. Vaikka mallikyläjärjestyksestä tehtiin lopulta useitakin suomennoksia, ne valmistuivat hitaasti ja niistä oli jatkuvaa puutetta ainakin Pohjanmaan ulkopuolella. Suomessa oltermannihallinto saavuttikin laajimman ja yhtenäisimmän kannatuksensa vain Etelä- ja Keski-Pohjanmaan maakunnissa. Myös Satakunnassa, läntisessä Hämeessä sekä 1800-luvun lopulla myös Karjalassa kyläjärjestysohjeella oli jonkin verran vaikutusta kylien elämään. Pohjois-Pohjanmaallakin oltermanneja valittiin, mutta vain tiettyihin tehtäviin ja ajoittaisesti.


title: Kyläjärjestysohje

text: Autonomian ajan alussa Suomen senaatti ryhtyi lähinnä sekä eteläruotsalaisen että eteläpohjalaisen esimerkin innoittamana toimiin oltermannihallinnon elvyttämiseksi. Huhtikuussa 1817 senaatin kansliatoimikunta lähetti kaikille maaherroille kiertokirjeen, jossa heitä kehotettiin laatimaan ehdotus rakennus- ja kyläjärjestykseksi sekä antamaan lausuntonsa kylänvoutien (byfogde) asettamisesta kyliin järjestyksen ja tapojen ylläpitämiseksi.


title: Kyläjärjestysohje

text: Senaatin aloite raukesi 1823. Kuitenkin Oulun ja Kajaanin läänin maaherran aloitteesta syntyi koko lääniä varten yhteinen kyläjärjestysehdotus ja useita paikallisia kyläjärjestyksiä, jotka vähän elvyttivät paikallista kylähallintoa eri puolilla lääniä.


title: Lovisammalet

text: Lovisammalet ("Lophozia") aitomaksasammaliin kuuluva suku. Siihen kuuluu 24 Suomessa esiintyvää lajia.


title: Juan Almeida Bosque

text: Juan Almeida Bosque (17. helmikuuta 1927–11. syyskuuta 2009) oli kuubalainen poliitikko ja vallankumouksen veteraani. Hän kuului kommunistisen puolueen ylimpään johtoon hoitaen uransa varrella useita tehtäviä hallinnossa ja asevoimissa.


title: Juan Almeida Bosque

text: Juan Almeida syntyi Havannan köyhälistökaupunginosaan 17. helmikuuta 1927. Jo hyvin nuorena hän työskenteli rakennuksilla. Ihonväriltään mustana hän koki syrjintää, mutta pääsi lukemaan lakia yliopistoon, jossa tutustui Fidel Castroon.


title: Juan Almeida Bosque

text: Juan Almeida oli mukana Castron johtamassa hyökkäyksessä Fulgencio Batistan hallintoa vastaan Moncadan parakeilla Santiago de Cubassa 26. heinäkuuta 1953. Epäonnistuneen iskun jälkeen hänet vangittiin Isla de Pinosille yhdessä muiden vallankumouksellisten kanssa. Yleisen armahduksen jälkeen vuonna 1955 Almeida siirtyi maanpakoon Meksikoon. Hän oli yksi Granma-jahdin eloonjääneistä kapinallisista, jotka nousivat maihin Kuubassa joulukuussa 1956 joutuen hallituksen joukkojen väijytykseen. Almeidan taistelussa lausumasta huudahduksesta "kukaan ei luovuta täällä" tuli myöhemmin yksi vallankumouksen lentävistä lauseista. Sierra Maestran vuoristossa Almeida yleni vallankumousarmeijan majuriksi ('comandante') 1958.


title: Juan Almeida Bosque

text: Vallankumouksen jälkeen Almeida nousi puolueen keskuskomiteaan ja politbyroohon, sekä Kuuban asevoimien esikuntaan. Hän jätti edustustehtävät vuonna 2003 terveydellisistä syistä. Poliittisen uransa jälkeen hän keskittyi kirjoittamiseen ja säveltämiseen. Kuollessaan 11. syyskuuta 2009 Almeida oli yksi kolmesta elossaolevasta vallankumouksen johtajan arvonimellä palkitusta henkilöstä.


title: Liinalampi

text: Liinalampi on lampi tai pieni järvi, joka sijaitsee Jyväskylän Oravasaaressa. Liinalammessa on mutainen pohja.


title: Liinalampi

text: Lampeen on istutettu järvitaimenta ja planktonsiikaa. Lammen pinta-ala on 16,9 hehtaaria. Suurin syvyys on 9,9 metriä. Lammen arvioitu tilavuus on 524 600 kuutiometriä ja rantaviivan pituus 1,9 km. Veden väri on ruskea ja vesi on humuspitoista. Lampi on rehevyystasoltaan karu ja happamuudeltaan lievästi hapan.


title: Liinalampi

text: Lampi laskee Siltajoen kautta Leppäveden Oravasaarenselän Liaslahteen.


title: William Rowan

text: William "Bill" Rowan (1891 Basel, Sveitsi − 1957) oli kanadalainen lintutieteilijä, joka tutki lintujen muuttoa ja jota pidetään valojaksoisuuden isänä.


title: William Rowan

text: Bill Rowan syntyi Baselissa irlantilaiselle isälle ja tanskalaiselle äidille. Hän kävi alkeiskoulunsa Ranskassa. Vuonna 1908 perhe muutti Kanadan Albertaan, jossa Rowan työskenteli kolme vuotta karjapaimenena, ja vietti vapaa-aikansa luonnossa valokuvaten ja piirtäen, kuten idolinsa Ernest Thompson Seton.


title: William Rowan

text: Vuoden 1911 lopulla Rowan muutti Englantiin opiskelemaan University College Londoniin. Opinnot päättyivät hänen liityttyään skottilaiseen rykmenttiin ja ensimmäiseen maailmansotaan. Sydänvaivojen takia Rowan vapautettiin armeijasta ja hän päätti opintonsa 1917. Rowan palasi Kanadaan 1919 ja toimi lehtorina Manitoban yliopistossa. Täältä hänet vuonna 1920 keksi Albertan yliopiston ensimmäinen johtaja Henry Marshall Tory, joka houkutteli Rowanin Albertaan uuden eläintieteen osaston lehtoriksi. Albertassa Rowan joutui vaikeuksiin Toryn kanssa, jonka mielestä eläintiedettä tehtiin laboratorioissa eikä maastossa, ja jonka mielestä lintutiede ei ollut oikeaa tiedettä. Tory katsoi karsaasti Rowanin maastotutkimuksia, ja vaati tätä opettamaan ja työskentelemään oppilaitoksen tiloissa ja noudattamaan tutkimusohjeita. Rowan joutuikin tekemään omat uraauurtavat muuttotutkimuksensa vapaa-aikanaan: aamuisin, iltaisin, viikonloppuisin ja lomillaan.


title: William Rowan

text: Rowan edusti uudenlaista tiedemiestyyppiä, joka teki kenttätutkimusta ja kokeita luonnon eläimillä, mutta myös täsmällisiä laboratorikokeita. Toryn lähdettyä Albertasta Rowanin työskentelyolosuhteet paranivat, mutta Tory vahti hänen töitään edelleen toimiessaan nyt Kansallisen tutkimusneuvoston (National Research Council) puheenjohtajana. Vaikka Tory aliarvosti Rowanin tekemisiä, historia kuitenkin osoitti Rowanin työn olleen ainutlaatuista ja tiedettä eteenpäin vievää. Hänen tutkimustuloksensa valon vaikutuksesta lintujen muuton käynnistymisessä ovat maineikkaimmat, mitä Albertan yliopistossa on koskaan tehty.


title: William Rowan

text: Rowan rakensi takapihalleen lintuhäkkejä ja keräsi niihin lintuja lähiseudulta. Pääasiallisin tutkimuskohde oli tummajunkko ("Junco hyemalis"). Aikaisemmin uskottiin muuton alkamisen johtuvan lämpötilan ja ilmanpaineen muutoksista. Samoihin aikoihin ilmestyneen Gustave Elfrigin tutkimuksen mukaan kevätmuuton alkamisen sai aikaan sukurauhasten kasvu. Rowan ei niellyt tätä väitettä, vaan osoitti kokeellisesti, että valon määrän lisääntyminen tai väheneminen sai linnussa aikaan muuttolevottomuuden. Todistaakseen teoriaansa hän muun muassa poisti muuttolevottomuuden tilassa olleilta koelinnuilta sukurauhaset, jonka jälkeen ne edelleen olivat muuttovireessä. Hän onnistui myös saamaan linnut laulamaan ja kasvattamaan sukurauhasensa keväiseen tilaan säätelemällä valon määrää, vaikka oli talvi.


title: William Rowan

text: Legendaarisessa kokeessaan Rowan hankki 500 varista. Hän jakoi parven kahtia, ja sijoitti puolet keinovalaistuihin häkkeihin, joissa yön pituus jatkuvasti lyheni, ja toisen kontrolliparven häkkeihin, joissa päivänvalo oli normaalia. Hän värjäytti lintujen pyrstöt keltaisiksi, ja vapautti ne marraskuussa 1931. Radiossa ja lehdissä hän pyysi yleisöä lähettämään havaintonsa keltapyrstöisistä variksista. Albertan eri osista saadun palautteen ansiosta yli 50 % keltapyrstöisistä linnuista havaittiin myöhemmin. Kontrollilinnuista löytyi yli 70 %, sillä ne joko jäivät paikallisiksi häkkien lähiseudulle, mistä ne oli pyydystettykin, tai jatkoivat muuttoaan etelään, jonne ne olivat muutenkin olleet matkalla. Keinovalossa olleet linnut muuttivat pohjoiseen, jonne päivänvalossa pidetyistä linnuista yksikään ei sunnannut. Valojaksoisuus siis todistetusti aiheutti muuton suunnan.


title: William Rowan

text: Edellä mainittu tutkimus nosti Rowanin maailman maineeseen, ja lukuisat tutkijat seurasivat hänen esimerkkiään. Vuonna 1934 Rowan valittiin Kanadan Royal Societyyn. Rowan jäi eläkkeelle 1956, palveltuaan 35 vuotta Albertan yliopiston eläintieteellisen osaston johtajana.


title: William Rowan

text: Eläintieteen lisäksi Rowan oli loistava muusikko. Hän soitti pianoa, ja ellei hänestä olisi tullut tiedemiestä, hän olisi saattanut ryhtyä konserttipianistiksi. Hän oli myös erinomainen piirtäjä, kuvanveistäjä ja valokuvaaja. Maalaustaide oli hänelle vaikea, sillä hän oli värisokea.


title: William Rowan

text: Marianne Gosztonyi Ainley on kirjoittanut Rowanin elämäkerran, "Restless Energy. A Biography of William Rowan 1891-1957". Montreal, Véhicule Press, 1993.


title: Hannah Montana (4. tuotantokausi)

text: Televisiosarjan Hannah Montana neljäs ja viimeinen tuotantokausi (tunnettu nimellä Hannah Montana Forever) aloitettiin Disney Channel -kanavalla 11. heinäkuuta 2010 ja se päättyy keväällä 2011.


title: Hannah Montana (4. tuotantokausi)

text: Neljännessä tuotantokaudessa Mitchel Musso ei esiinny enää osana päähahmoista: tämän sijaan hän esiintyy toistuvana roolihahmona. Sarjassa esiintyvät esimerkiksi Ray Liotta, Angus T. Jones, Sheryl Crow ja Christine Taylor. Sarjassa esiintyy myös näyttelijä Tammin Sursok, joka esiintyy Jacksonin tyttöystävän roolissa.


title: Hannah Montana (4. tuotantokausi)

text: "Are You Ready (Superstar)" ja "Ordinary Girl" ovat kappaleita, joita on käytetty neljännen Hannah Montana -kauden mainostamiseen.


title: Hannah Montana (4. tuotantokausi)

text: "Pääartikkeli: Luettelo televisiosarjan Hannah Montana jaksoista"


title: Boknasundin silta

text: Boknasundin silta on Norjassa Rogalandin läänin Boknin kunnassa sijaitseva teräsbetoninen kotelopalkkisilta. Boknasundin silta avattiin vuonna 1991 ja sillä kulkee valtatie E39. Vestre Boknin ja Austre Boknin saaret.


title: Kari Lindberg

text: Kari Olavi Lindberg (7. tammikuuta 1944 Hamina – 5. tammikuuta 2004) oli suomalainen pesäpalloilija.


title: Kari Lindberg

text: Kari Lindberg, pesäpallopiireissä Limppu, pelasi kymmenessä Itä-Länsi -ottelussa, seitsemässä Liitto-Lehdistö -ottelussa ja valittiin kuusi kertaa Muun Suomen joukkueeseen mestareita vastaan. Ensimmäisen mitalinsa, SM-pronssin, Limppu saavutti kaudella 1970, jolloin hänet valittiin myös Vuoden pesäpalloilijaksi, ja Suomen mestaruuden 1974, jolloin hän löi ensimmäisenä täyteen 300 juoksua mestaruussarjassa. Kaudella 1975 Limppu ylitti 500 tehopisteen rajan (lyödyt+tuodut). Tehotilaston Lindberg voitti kausilla 1967 ja 1968. Puolustusvoimain Suomen mestaruus hänellä on 1964 ja lisäksi useita Kymenlaakson piirin mestaruuksia. Kaudella 1981 Limppu toimi pelinjohtajana 11 ottelun ajan. Lindbergin seurana koko uransa ajan oli Haminan Palloilijat.


title: Ilomantsin vaakuna

text: Ilomantsin vaakuna on Ilomantsin kunnan tunnus. Vaakunan aihe viittaa seudun runonlaulajiin aikana, jolloin kanteleissa oli vain viisi kieltä. Elias Lönnrot keräsi ilomantsilaisten runonlaulajien säkeitä talteen 1800-luvun alussa, ja näistä säkeistä on koottu muun muassa Kanteletar.


title: Ilomantsin vaakuna

text: Vaakunan selitys on ”puna-mustahalkoisessa kilvessä kolme hopeista, viisikielistä kannelta vieretysten; kielet mustia.” Vaakunan on suunnitellut Ahti Hammar, ja Ilomantsin kunnanvaltuusto hyväksyi sen kokouksessaan 30. elokuuta 1954. Sisäasiainministeriö vahvisti vaakunan käyttöön 24. marraskuuta samana vuonna.


title: Iron Sheik

text: Iron Sheik (oik. Hossein Khosrow Ali Vaziri, persiaksi حسین خسرو علی وزیری, s. 15. maaliskuuta 1943 Teheran, Iran) on iranilainen entinen showpainija. Hänet muistetaan erityisesti Bob Backlundin kanssa käymästään ottelusta, jossa hän päätti tämän kuusivuotisen mestaruuskauden, sekä häviöstään Hulk Hoganille, jolloin tämä sai ensimmäisen WWF-mestaruutensa ja "Hulkamanian" aikakausi alkoi.


title: Iron Sheik

text: Iron Sheikin tunnusmerkkejä ovat kalju pää, ylöspäin muotoillut muhkeat viikset ja pystykärkiset painikengät. Muita tavaramerkkejä hänen painiurallaan olivat Iranin lipun kantaminen kehään astellessa sekä "Camel Clutch" -niminen sidontaote, joka useimmiten johti vastustajan luovuttamiseen. Hänen rooliinsa kuului Amerikan ja muiden painijoiden voimakas pilkkaaminen.


title: Iron Sheik

text: Hänet nimettiin WWE Hall of Fameen vuonna 2005..


title: Iron Sheik

text:
Iron Sheik syntyi Iranin pääkaupungissa Teheranissa. Jo nuorena hän hankki mainetta amatööripainijana ja toimi myös Šaahi Mohammad Reza Pahlavin ja tämän perheen henkivartijana.
Hän yritti päästä Iranin kreikkalais-roomalaiseen painijoukkueeseen vuoden 1968 olympialaisiin mutta karsiutui. Tästä huolimatta promoottorit väittivät hänen olevan oman sarjansa olympiamitalisti.


title: Iron Sheik

text: Tämän jälkeen Iron Sheik muutti Yhdysvaltoihin, ja 1971 hänestä tuli Amateur Athletic Unionin kreikkalais-roomalaisen painin mestari 83-kiloisten sarjassa. Hän oli USA:n painijoukkueen apulaisvalmentaja Münchenin olympialaisissa 1972.


title: Iron Sheik

text: Vuonna 1972 promoottori Verne Gagne esitti Iron Sheikille kutsun tulla ammattipainijaksi. Hän kouluttautui Gagnen leirillä Billy Robinsonin toimiessa valmentajana. Myöhemmin Iron Sheik toimi myös itse kouluttajana ja valmensi Ricky Steamboatia, Greg Gagnea ja Jim Brunzellia.